قەتەر بنکەکانی هێزی ئاسمانی وڵاتەکەی فراوانتر دەکات\nی مانگی هه‌شـت ٢٨, ٢٠١٨\nجێگری فەرماندەی هێزی ئاسمانی قەتەر دەڵێت پەرە بە هێزی ئاسمانی وڵاتەکەیان دەدەن و بنکە ئاسمانیـیەکانیان فراوانتر دەکەن و بنکەی نوێ دەکەنەوە.\nجەنەڕاڵی فڕۆکەوان ئەحمەد مالیکی لە لێدوانێکدا بۆ گۆڤاری "تەلائع" ی وەزارەتی بەرگری وڵاتەکەی گوتی بنکەی ئاسمانی ئەلعەدید، ئەوەی هێزی ئاسمانی قەتەر و ئەمەریکا و بەریتانیا بەکاری دەهێنن فراوانتر دەکرێت و پەرە بە بنکەی دۆحە دەدەرێت و بنکەیەکی نوێ دەکرێتەوە بە ناوی تەمیم.\nجەنەڕاڵ ئەحمەد مالیکی ئاشکراشی کرد فڕۆکەی نوێـیان پـێدەگات لە جۆرەکانی ڕافاڵی فەڕەنسایی و F15 ی ئەمەریکایی و تایفۆنی ئەوروپایی لەگەڵ هەلیکۆپتەری پـێشکەوتووی ئەپاچی ئەمەریکایی و NH90 ی ئەوروپایی.\nگوتیشی بە سەدان قەتەری ڕەوانەی ئەو وڵاتانە دەکەن کە گرێبەستی کڕینی ئەو فڕۆکانەیان لەگەڵدا واژودەکەن، ئەمەش تاوەکو لەوێ مەشق و ڕاهێنانیان پـێبکرێت و بڕوانامە بە دەسـتبهێنن هەر لە ئاستی تەکنیکی هەتا پـلەی دکتۆرا.\nهەروەها گوتی لە ئێستادا هێزی ئاسمانی وڵاتەکەیان 10 هێندە جاران پەرەی پـێدراوە و ئامانجیانە هەتا ساڵی 2030 بە ئاستێک پەرەی پـێبدەن کە ببێتە 5 هێندەی ئێستای.\nجێی ئاماژەیە قەتەر وڵاتێکی بچووکی کەنداوە و لە ئێستادا پەیوەندیـیەکانی لەگەڵ ژمارەیەک لە وڵاتانی عەرەبی بڕاوە. هەریەک لە عەرەبستانی سعودیـیە و ئیمارات و میسر و بەحرەین لە مانگی شەشی ساڵی 2017 وە پەیوەندیـیەکانیان لەگەڵ قەتەر بڕی، دەڵێن پشـتیوانی لە تێرۆرزم دەکات، بەڵام قەتەر ئەو تۆمەتە ڕەتدەکاتەوە.


بۆچوون / بیروڕا :: 29/09/2018\nئه‌م كتێبه خۆش و به‌سووده ده‌كرێت وه‌ك رۆمانێكى پۆلیسیى تامه‌زرۆ بخوێنرێته‌وه. كتێبه‌كه دانراوى دوو توێژه‌رى به‌ناوبانگى فره‌نساییه، یه‌كه‌میان جان لاكۆتێر-ى خاوه‌نى كتێبه زانراوه‌كانه ده‌رباره‌ى جیهانى عه‌ره‌بى به مه‌غریب و مه‌شریقیه‌وه، به‌تایبه‌تى میسر. به‌ڵام دووه‌میان جان كلود غیبۆ-ى قاڵبووى بوارى فه‌لسه‌فه و پسپۆرى ره‌خنه‌ى نوێگه‌ریى فره‌نساییه به هه‌موو به‌دبه‌ختى و توندڕه‌وییه‌كانیه‌وه، بێئه‌وه‌ى لایه‌نه ئه‌رێنیه‌كانى له‌بیر بكات.\nراسته كتێبه‌كه به‌هاوبه‌شى نووسراوه، به‌ڵام به‌دوو قه‌ڵه‌مى ته‌واو له‌یه‌كجیا، نه‌ك پێكه‌وه. هه‌ر یه‌كه‌یان راسپێردراوه بۆ نووسینى چه‌ند به‌شێك به وردییه‌كى جیاواز له‌و به‌شانه‌ى كه ئه‌ویتریان نووسیوویه‌تى. بۆ نموونه: جان لاكۆتێر ئه‌و به‌شانه‌ى نووسیون كه په‌یوه‌ستن به تیرۆركردنى هه‌ر یه‌ك له جۆن كه‌نه‌دى و رۆبێرت كه‌نه‌دى-ى براى و ئه‌نوه‌ر سادات و ئۆلۆف پاڵمه و محه‌مه‌د بوزیاف و ئیسحاق رابین و ره‌فیق حه‌ریرى. به‌ڵام جان كلود غیبۆ ئه‌و به‌شانه‌ى نه‌خشاندووه كه په‌یوه‌ندییان هه‌یه به تیرۆركردنى بێنه‌زیر بۆتۆ و مارتن لۆسه‌ر كینگ و ئه‌لدۆ مۆرۆ و ئه‌ندێرا غاندى و به‌شیر جه‌میل و ئه‌وانیتر. ناونیشانى كتێبه‌كه‌یش به‌مجۆره‌یه "ئایا له‌پێناوى هیچدا مردن؟ نیوسه‌ده له تیرۆرى سیاسى".\nله پێشه‌كیى كتێبه‌كه‌دا، هه‌ردوو نووسه‌ر مه‌به‌سته‌كانى خۆیان باس ده‌كه‌ن و ده‌نووسن: ئه‌وه‌ى لێره‌دا ده‌مانه‌وێت روونى بكه‌ینه‌وه ته‌نیا هه‌ر هۆكارى تیرۆركردن و هه‌لومه‌رجه‌كه‌ى و ورده‌كارییه‌كانى نییه و به‌س، به‌ڵكو به پله‌ى یه‌كه‌م كاریگه‌رى و ره‌نگدانه‌وه‌یه‌تى له‌سه‌ر سیاسه‌تى ناوخۆیى و هه‌روه‌ها جیهانى-یش. چونكه ئامانجى هه‌ر كرده‌وه‌یه‌كى تیرۆركردنى كه‌سێتیه‌كى دیاریكراوى سیاسى، ئه‌نجامدانى گۆڕانكاریى یاخود راستكردنه‌وه‌ى سیاسه‌تى باو و په‌یڕه‌وكراوه، ئه‌گه‌رنا بكوژه‌كانیان ئه‌و كاره‌یان ئه‌نجام نه‌ده‌دا و نه‌یانده‌كوشتن. با ئه‌م پرسیاره بكه‌ین: ئه‌و گولـله بكوژانه‌ى دالاس تا چ ئاستێك بوونه هۆى گۆڕینى سیاسه‌تى ویلایه‌ته یه‌كگرتووه‌كان و ئینجایش مێژووى هه‌موو جیهان؟ هه‌مان پرسیار ده‌كرێت ده‌رباره‌ى ئه‌و فیشه‌ك-انه‌ى بوونه هۆى گیانله‌ده‌ستدانى فه‌رمانده‌ى تێكۆشه‌ر و هه‌ڵكه‌وتوو مارتن لۆسه‌ر كینگ، دواى چوار ساڵ له رووداوه‌كه. به‌هه‌مانشێوه ده‌رباره‌ى سه‌رۆك سادات-یش به‌ده‌ستى توندڕه‌وه ئیسلامیه‌كان.\nبا لێره‌دا ئیستێك بكه‌ین ئه‌گه‌ر بۆ ساتێكیش بێت، له‌و به‌شه‌دا كه جان كلود غیبۆ به ناونیشانى "مارتن لۆسه‌ر كینگ: مه‌رگى خه‌وبینێكى مه‌زن و سه‌ركه‌وتنى" نووسیویه‌تى، پێیوایه دواى ته‌نیا چل ساڵ، مارتن لۆسه‌ر كینگ به‌سه‌ر جه‌لاده‌كانى یاخود به‌سه‌ر بكوژه‌كانیدا سه‌ركه‌وت، چۆن؟ به‌وه‌ى كاتێك له ساڵى 2008 دا ئه‌مریكا یه‌كه‌م سه‌رۆكى ره‌شپێستى له مێژووى خۆیدا هه‌ڵبژارد. ئه‌و سه‌ركرده مه‌زنه ره‌شپێسته‌ى كه ساڵى 1968 كه‌وته به‌ر گولـله‌ى رقى كوێرانه‌ى ره‌گه‌زپه‌رستى، راسته‌وخۆ بووه هۆى هه‌ڵبژاردنى باراك ئۆباما له ساڵى 2008 دا. ئه‌گه‌ر ئه‌وه‌یان نه‌بوایه ئه‌مه‌یشیان نه‌ده‌بوو. ئه‌گه‌ر خه‌بات و تێكۆشانه‌كانى مارتن لۆسه‌ر كینگ نه‌بوایه ملیۆنه‌ها ره‌شپێست مافه مه‌ده‌نى و كۆمه‌ڵایه‌تى و ته‌ندروستى و په‌روه‌رده‌یى و له‌كۆتاییشدا سیاسییه‌كانیان به‌ده‌ستنه‌ده‌هێنا. هیچ شتێكى مه‌زن له مێژوودا به‌بێ خه‌بات و تێكۆشان و قوربانیدان به‌دینایه‌ت. ئه‌مه فه‌لسه‌فه‌ى مێژووه، من واى تێیده‌گه‌م و بڕوام پێیه‌تى. ئه‌و فه‌لسه‌فه‌یه شتێك ده‌ڵێت به ماناى: راسته سته‌م و زۆرداریى له جیهاندا هه‌یه. راسته هه‌ندێك جار ئه‌وه‌نده زۆر و قورسه كه بێئومێد ده‌بیت له رووبه‌ڕووبوونه‌وه‌ى یاخود بووێریى ئه‌وه‌ت نابێت رووبه‌ڕووى ببیته‌وه، به‌ڵان پیاوه مه‌زنه‌كان، له نموونه‌ى مارتن لۆسه‌ر كینگ، له به‌زه‌یى خوا نائومێد نابن و ده‌سته‌مۆ دانانیشن. چونكه له دڵى ئه‌واندا باوه‌ڕێكى وه‌ك كێو خۆڕاگر هه‌یه و ئه‌مه‌یش هانیان ده‌دات بۆ ئه‌وه‌ى قوربانیى به هه‌موو شتێك بده‌ن و ته‌نانه‌ت ژیانى خۆیشیان ببه‌خشن له‌پێناو راستى و ره‌وایى و دادپه‌روه‌ریدا.\nله‌به‌ر ئه‌مه پێویسته هه‌موو ره‌شپێستێك سوپاسى بكات. ده‌بێت كڕنۆش به‌رن بۆ لاشه خوێناویه‌كه‌ى رۆژى 4ى نیسانى ساڵى 1968ى ژێر گولـله‌ى غه‌در و ناهه‌قى. ئه‌و به‌گیانى خۆى قوربانییدا له‌پێناو كه‌سانى تردا، له‌پێناو ئه‌و كه‌سانه‌دا كه له‌به‌ر ره‌نگى ره‌شى قژیان یان پێست و رووخساریان، سته‌میان لێده‌كرا و سووكایه‌تیان پێده‌كرا. یه‌كێكیان له پاریس پێیوتم: براكه‌م، من ره‌نگم ره‌شه به‌ڵام رۆحم ره‌ش نییه! رۆح نه سپییه و نه ره‌ش. به‌م قسه‌یه‌ى سه‌رسام بووم و سه‌رم سوڕما.\nئینجا با بچینه سه‌ر چیرۆكى تیرۆركردنه‌كه‌ى سه‌رۆك ئه‌نوه‌ر سادات. ئایا ئه‌و تاوانه ره‌وتى مێژووى عه‌ره‌ب و جیهانى گۆڕیى؟ هه‌رگیز نه‌خێر. چونكه رێككه‌وتننامه‌ى كامپ-ده‌یڤید تا ئه‌م ساته‌یش به‌ركاره. ئاشكرا كابرا به‌هۆى واژۆكردنه‌كه‌یه‌وه كوژرا و خه‌ڵتانى خوێنكرا، به‌ڵام ئه‌وه‌ى رێڕه‌وى مێژووى گۆڕى سه‌ركێشیه‌كانى خودى سادات و رۆیشتنى بوو بۆ كنێستى ئیسرائیلى و پێشكه‌شكردنى وته مێژووییه‌كه‌ى بوو له‌وێوه، به به‌رچاوى ئه‌و جیهانه‌وه كه هه‌ناسه‌ى له‌خۆى بڕیبوو و بڕواى به‌وه نه‌ده‌كرد كه ده‌گوزه‌را. ئه‌م رووداوه بوو كه ئه‌نوه‌ر ساداتى كوشت. هه‌ر له‌و ساته‌وه وه‌ك نیوه مردوویه‌كى لێهاتبوو. ئه‌و ژیانى خۆیى كرده قوربانى ئه‌و به‌ره‌نگاربوونه‌وه شێتانه‌ییه‌ى كه بووه هۆى پێچكردنه‌وه‌یه‌كى گه‌وره له مێژووى ناوچه‌كه‌دا. ئێمه چ به هه‌ڵه یان به راست حوكمى له‌سه‌ر بده‌ین هیچ له مسه‌له‌كه ناگۆڕێت. سادات چووه مێژووه‌وه چونكه گه‌وره‌ترین قه‌ده‌غه‌كراوه‌كانى مێژووى به‌زاند. پێشێلكردنى قه‌ده‌غه‌كراوه‌كان یان (موحه‌ڕه‌ماته مه‌زنه‌كان)یش، به زۆریى باجه‌كه‌ى خوێن یان فرمێسكه. ئه‌مه هه‌روه‌ها یه‌كێكه له یاساكانى فه‌لسه‌فه‌ى مێژوویش. به‌جۆرێك له‌جۆره‌كان ده‌كرێت بگوترێت، كه سادات به‌و كرده‌وه غافڵگیر و ترسناكه‌ى كون و كه‌له‌به‌رێكى كرده دیوارى هه‌ڵچنراوى مێژووى عه‌ره‌بییه‌وه. چۆن وێراى بیكات؟ چۆن خۆى فڕێدایه باوه‌شى نادیارییه‌وه؟ چۆن وێراى ئه‌و دیواره سایكۆلۆژیه قورسه بڕووخێنێت كه عه‌ره‌ب و جووله‌كه له‌یه‌كتر جیا ده‌كاته‌وه؟. كه‌یركیگارد-ى فه‌یله‌سوف ئه‌م گوزارشته جوانه‌ى هه‌یه: چركه‌ساتى یه‌كلاكردنه‌وه‌ى بڕیار چركه‌ساتێكى شێتانه‌یه! به‌ڵام باجه‌كه‌ى هه‌موان ده‌یده‌ن.\nشرۆڤه‌یه‌كى تریش هه‌یه ده‌ڵێت: ره‌نگه سادات له كه‌سێتیه مه‌زنه قاره‌مانێتیه‌كه‌ى جه‌مال عه‌بدولناسر-ه‌وه تووشى گرێ بووبێت، هه‌روایش بوو. بۆ ئه‌وه‌یش كه له‌و حاڵه‌ته ئاڵۆزه و له سایه و له‌ژێر پاڵتۆكه‌ى ئه‌و ده‌ربچێت، هه‌رده‌بوو كارێكى وا بكات كه عه‌قڵ بڕواى پێنه‌كات.\nئه‌وه‌ى نه‌كردایه له‌ژێر پاڵتۆكه‌ى جه‌مال عه‌بدولناسر رزگاریى نه‌ده‌بوو. واینه‌كردایه به سه‌رۆكێكى بچووك یان ده‌توانم بڵێم كورته‌بنه ده‌مایه‌وه، به‌راورد به سه‌رۆكه‌كه‌ى نه‌ته‌وه‌ى عه‌ره‌ب. ته‌نانه‌ت دواى ئه‌وه‌یش كه مه‌ترسیدارترین جۆره‌كانى قه‌ده‌غه‌كراوه‌كانى به‌زاند به‌ڵام هه‌ر نه‌گه‌یشته‌وه به به‌ژنى جه‌مال عه‌بدولناسر، به‌ڵام له‌وه‌دا چووه هاوشانى و خه‌ریك بوو تێیشیپه‌ڕێنێت كه بووه سه‌رۆكێكى راسته‌قینه و توانیى ترسناكترین بڕیار بدات له مێژووى سیاسیى میسر و عه‌ره‌ب-یشدا. كه‌واته چووه مێژووه‌وه، به‌ڵام چۆن چوونێك! ده‌ڵێن له ناشیرینترین ده‌رگاكانیه‌وه چووه ناو مێژووه‌وه، ره‌نگه وابێت، به‌ڵام چوو. تا ئێستایش سیاسه‌تى عه‌ره‌ب له‌و رێبازه ده‌رنه‌چووه كه ئه‌و دایناوه و شوێنیكه‌وتووه و كاریگه‌ربووه.\nئینجا مۆڵه‌تم بده‌ن تا بچمه سه‌ر چیرۆكێكى تر كه وه‌ك بوومه‌له‌رزه‌یه‌ك جیهانى هه‌ژاند. مه‌به‌ستم تیرۆركردنه‌كه‌ى سه‌ركرده‌ى ئیتاڵى و پزیشكى خۆشه‌ویست ئه‌لدۆ مۆرۆ-یه. جان كلود غیبۆ-ى فه‌یله‌سوف پێیوایه كه ئه‌لدۆ مۆرۆ سه‌ركرده‌یه‌كى مێژوویى پێشكه‌وتووخوازى دیموكرات مه‌سیحییه‌كانى ئیتاڵیا بوو، یه‌كێك بوو له‌و كه‌سێتیانه‌ى كه له دواى دووه‌مین جه‌نگى جیهانییه‌وه زۆرترین بایه‌خ و گرنگیى له ئه‌وروپادا هه‌بوو، زۆرترین رێز و پێزانینى بۆ ده‌رده‌بڕدرا. ئه‌و پێش رفاندنى، له قۆناغى گه‌یشتنه چاره‌سه‌رى مێژوویى نێوان حزبى دیموكرات مه‌سیحى و حزبى شیوعى-دا بوو. رفاندنه‌كه‌ى رووداوێكى یه‌كجار مه‌ترسیدارى مێژووى سیاسیى ئیتاڵیا بوو. ئه‌و چاره‌سه‌ره به‌ره‌و ئه‌وه بوو كه بۆ یه‌كه‌مجار له مێژووى ئیتاڵیادا چه‌ند وه‌زیرێكى شیوعى بچنه حكومه‌ته‌وه. به‌ڵام ئه‌و ده‌ستپێشخه‌رییه كه خۆى كردى و خۆیشى به‌رپرسیارێتیه‌كه‌ى له‌ئه‌ستۆگرت، له گه‌رمه‌ى جه‌نگى سارد-دا بوو، ویلایه‌ته یه‌كگرتووه‌كانى زۆر نیگه‌ران كرد. له‌وه‌یش مه‌ترسیدارتر ئه‌وه‌بوو كه هه‌واڵگریى ناوه‌ندى ئه‌مریكاى زیاتر هه‌راسان كرد. نابێت لێره‌دا ناڕه‌زایى و دژایه‌تى توندى پاپا پۆڵسى شه‌شه‌م-یش له‌بیر بكه‌ین. به‌مه‌یش رووبه‌ڕووى دوو زلهێزترین هێزى جیهانى وه‌ستایه‌وه: ئه‌مریكا و ڤاتیكان. له‌و ساته‌وه ئیتر چاره‌نووسى ئه‌و كه‌وته ناوده‌ستى دێو-ه‌وه و گورزیكى له‌خۆى گه‌وره‌ترى وه‌شاند و هه‌موو هێڵه سووره‌كانى به‌زاند. باجێكى قورسیشى دا. هێنرى كێسنجه‌ر (خاوه‌نى خه‌ڵاتى نۆبڵى ئاشتى!) زیاد له جارێك هه‌ڕه‌شه‌ى ئه‌وه‌ى لیكرد كه له شیوعیه‌كان نزیك نه‌بێته‌وه. به‌ڵام ئه‌و ده‌ستبه‌رداریان نه‌بوو.\nرفاندنه‌كه‌ى ئه‌لدۆ مۆرۆ 55 رۆژ درێژه‌ى كێشا، به‌ته‌واوه‌تى له 16ى ئازارى 1978 ه‌وه هه‌تا 9ى ئایارى 1978. به‌درێژایى نزیكه‌ى سێ مانگ میدیا گه‌وره‌كانى جیهانى به‌خۆیه‌وه سه‌رقاڵكرد، ئینجایش كرایه زنجیره‌ى به‌شبه‌شى رۆژانه‌ى ته‌له‌فزیۆنى. هه‌موو جیهان كه‌وته هه‌له‌كه‌سه‌ما به‌دواى هه‌واڵه‌كان و دوا گۆڕانكارى و پێشهات و ده‌ره‌نجامه‌كانى رووداوه‌كه‌وه وه‌ك جۆره تراژیدیایه‌ك له‌ڕێى كوشتنێكى تاوانكاریى قێزه‌ونه‌وه. ئه‌ى ئه‌نجامى كرده‌وه‌كه چى بوو؟ ئامانجى كرده‌وه‌ى تیرۆركردنى كه‌سێتیه گه‌وره‌كان، وه‌ك وتمان، روودانى گۆڕانكارییه‌كى دیاریكراوه له سیاسه‌تى جیهانیدا. له‌ڕاستیدا، تیرۆركردنى ئه‌لدۆ مۆرۆ به‌رهه‌مى خۆى هه‌بوو، ئه‌گه‌ر گوزارشته‌كه ره‌وا بێت، چونكه "چاره‌سه‌ره مێژوویه‌كه" كه ده‌یویست له‌گه‌ڵ حزبى شیوعى-دا سه‌ربگرێت، له‌باربرا، ئه‌مه‌یش ئه‌وه‌بوو كه دڵى ئه‌مریكاى ئاودا و فێنكى كرده‌وه. به‌ڵام به‌رهه‌مێكى ترى، كه گرنگیى و بایه‌خه‌كه‌ى زۆره و كه‌م نییه، له‌ده‌ستدانى متمانه‌ى چه‌پى توندڕه‌و بوو نه‌ك ته‌نیا له ئیتاڵیا به‌ڵكو له هه‌موو لایه‌كى جیهاندا. راسته ئه‌مه راسته‌وخۆ یاخود به‌یه‌ك كه‌ڕه‌ت رووینه‌دا و ورده‌ورده و به‌شێنه‌یى بوو، به‌ڵام هه‌ر روویدا. دواى ئه‌وه، ئیدى شیوعیه‌ت لیستى نه‌ما و دیوارى به‌رلین رووخا و هه‌موو جیهانى شیوعیه‌ت هه‌ره‌سیهێنا، ئه‌مه‌یش له دواى ته‌نیا ده ساڵ له تاوانه‌كه‌ى ئه‌لدۆ مۆرۆ. یه‌كێك له (ژنه تێكۆشه‌ره‌كان)ى سوپاى سوور، دواتر دانى به راستییه‌كه‌دا ناو وتى:"ئه‌و ئایدیۆلۆژیا كوێره ئێمه‌یشى كوێركردبوو. كردبووینى به دڕنده‌یه‌كى راسته‌قینه. له مرۆڤ و مرۆڤایه‌تیى ده‌ركردبووین".\nدوا خاڵ كه ماوه‌ته‌وه ئه‌وه‌یه، هه‌موو به‌ڵگه‌كان ئاماژه بۆ ئه‌وه ده‌كه‌ن كه هه‌واڵگریى ناوه‌ندى ئه‌مریكا به‌شێوه‌یه‌كى راسته‌وخۆ یان ناڕاسته‌وخۆ یاریى به رفێنره‌كان كردووه، ئه‌گه‌رچى ئه‌وان دوژمنى مێژووییان بوون. به‌ڵگه‌ى ئه‌مه‌یش ئه‌وه‌یه كه خودى ئه‌لدۆ مۆرۆ خۆى، ئه‌م قسه تۆقێنه‌ره‌ى به رفێنه‌ران و بكوژه‌كانیى وتووه "ئایا ئه‌مریكاییه‌كان داوایان لێكردوون كه له‌ناومبه‌رن؟". ته‌ماشا چۆن چه‌پى توندڕه‌وى شیوعى گۆڕاوه بۆ ئامێرێك به‌ده‌ستى ئیمپریالیزمى ئه‌مریكییه‌وه! ئاى چ گاڵته‌جاڕییه‌كه... ئایا ئه‌وه فێڵ و ته‌ڵه‌كه‌بازیى مێژووه، وه‌ك هیگڵ ده‌ڵێت؟!


کۆلێژی زانستە ئیسلامییەکانى سلێمانى: تەنیا یەک قوتابیمان بووە بە داعش || قوتابييه‌كى سلێمانی سپلیتێکی دروستکردووە بە 1 ئەمپێر کارەبا کاردەکات || لەسلێمانی کارکردن و سەردانی مێردمنداڵ بۆ کافتریاکان قەدەغە دەکرێت || لەساڵی٢٠١٥بۆ٢٠١٦ زانكۆی گەرمیان پێنج یاداشتی زانستی لەگەڵ زانكۆكانی ئێراندا واژۆ كردووە || زانكۆی گەرمیان و زانكۆیەكی ئێران كۆنفرانسێكی ھاوبەشیان ئەنجامدا || ئاسۆ گه‌ڵاڵى هاوكات بووه سه‌رنوسه‌رى ماڵپه‌ڕى زانكۆكورد || ئاسۆ گەڵاڵی دياريكرا وه‌ك به‌رپرسى نوێى بەشی ڕاگەیاندن و ڕۆشنبیریی سکرتارییەت || (ئاسۆس ستار، دیاریکرا وەک بەرپرسی نوێی بەشی (پرۆژەو پلان)ـی سکرتاریەت || بەرپرسی به‌شى ڕاگەیاندن و ڕۆشنبیریی ڕێکخراوی قوتابیان دەگۆڕدرێت || لەکۆبوونەوەکەدا کۆمەڵێک تەوەر باسی لێوە کرا لەگرنگترینیان: بەرنامەی ڕەمەزان و پلانی پەروەردەیی و چۆنێتی بەرەوپێش بردنی کاری ڕێکخراوەیی || دەستەی بەڕێوەبردنی سکرتاریەت له‌سلێمانى کۆدەبێتەوە || ناوەندی ھەڵەبجە (مەکتەبی سکرتاریەت و ناوەندی سلێمانی) بەسەردەکاتەوە || شاندێکی سکرتاریەت بەشداریی یەکەمین دیداری پەرەپێدان دەکەن || وەزارەتی خوێندنی باڵا: هەژمارکردنی نمرەی کوردی و عەرەبی بەشێوەیەکی ئارەزوومەندانە جێبەجێ دەکرێت || مه‌كته‌بی سكرتاریه‌تی ڕێكخراوی قوتابیانی كوردستان پیرۆزبایی له ئه‌ندامێكی خۆی ده‌كات || سلێمانی.. بەكارهێنەرانی مادە هۆشبەرەكان بۆ دوو ئەوەندە زیادیان كردووە || ناوەندی پشدەری ڕێكخراوی قوتابیان بەرپرسی نوێ هەڵده‌بژێرێت ||  هه‌رێمی كوردستان ساڵانه 150 هه‌زار تەن برنج ده‌خوات || کەرکوک.. ئەو مامۆستایانەی لەسەر میلاکی هەرێمن ناخرێنە سەر بەغدا || چین کەشتییەک بۆ چوونە سەر مانگ دروستدەکات || بڕیارێکی وەزارەتی خوێندنی باڵا سەبارەت بە قوتابیانی پۆلی ١٢ هەرا دەنێتەوە\nخوێندکارانی پۆلی ١٢ ی ئەمساڵ، لەچەند بەشێکی دیاریکراو، ئەم بڕیارەی وەزارەتی خوێندنی باڵا توشی کاردانەوەی جۆراوجۆر بوەوەو لەونێوەندەدا کەسانی ڕۆشنبیرو زمانناس لە زانکۆو پەیمانگاکان بە بەیاننامەو نوسین لە سایت و ڕۆژنامەو تۆڕە کۆمەڵایەتیەکان نارەزایەتی خۆیان دەربری بەوەی کە ئەم بڕیارە هەمان بڕیاری سەردەمی بەعسەو سوکایەتی کردنە بە زمانی دایک. لەلایەکی ترەوە وەزارەتی خوێندنی باڵا بەیاننامەیەکی دەرکردو تیایدا ڕونی دەکاتەوە کە ئەوان چەندین هەنگاویان لەپێناو بەرەوپێشبردنی زمانی دایک ناوەو ئەو بڕیارەش بڕیاری سەرجەم زانکۆکانەوە ئیمزای وەزیری خوێندنی باڵآ لەسەر بڕیارەکە نیە.\nدەقی بەیاننامەکەی وەزارەتی خوێندنی باڵا:\nدکتۆر محەمەد حسێن: لە زانکۆی سلێمانى دیدوبۆچوونی شافیعی زاڵە و دەخوێنرێت...\nلەساڵی٢٠١٥بۆ٢٠١٦ زانكۆی گەرمیان پێنج یاداشتی زانستی لەگەڵ زانكۆكانی ئێراندا واژۆ كردووە...\nکارکردنی کارمەندی خوار تەمەن ١٨ ساڵ و بوونی مێرد منداڵ لە کافتریاکاندا لە سلێمانی قەدەغەدەکرێت...\nبەرپرسی ڕاگەیاندن و ڕۆشنبیریی ڕێکخراوی قوتابیان دەگۆڕدرێت...\nئاسۆ گەڵاڵی، دیاریکراوە بۆ بەڕێوەبردنی ئەرکی به‌رپرسى بەشی ڕاگەیاندن و ڕۆشنبیریی سکرتارییەتی ڕێکخراوی قوتابیان...\nدەستەی بەڕێوەبردنی سکرتاریەت کۆدەبێتەوە...\n(بەرنامەی ڕەمەزان و پلانی پەروەردەیی و چۆنێتی بەرەوپێش بردنی کاری ڕێکخراوەیی)باسكراون...\nناوەندی ھەڵەبجە (مەکتەبی سکرتاریەت و ناوەندی سلێمانی) بەسەردەکاتەوە...\nبەمەبەستی لەنزیکەوە ئاگاداربوون لەدوایین پێشھاتە ڕێکخراوەییەکان و سەردانی مەیدانی...\nشاندێکی سکرتاریەت بەشداریی یەکەمین دیداری پەرەپێدان دەکەن...\n(د.بێستون حەمەساڵح، سکرتێر) و (ڕاستی حەمەئەمین و ئاسۆ گەڵاڵی، ئەندامانی دەستەی بەڕێوەبردنی سکرتاریەت)...\nناوه‌ندی چه‌مچه‌ماڵی ڕێكخراوی قوتابیانی كوردستان كارێكی جیاواز ئه‌نجام...\nوەزارەتی خوێندنی باڵا: هەژمارکردنی نمرەی کوردی و عەرەبی بەشێوەیەکی ئار...\nهه‌ژماركردنی نمره‌كان گۆڕانكاری به‌سه‌ردا هاتووه......\nمه‌كته‌بی سكرتاریه‌تی ڕێكخراوی قوتابیانی كوردستان پیرۆزبایی له ئه‌ندا...\nژیانتان پڕبێت له‌خۆشی.....


16ی ئۆكتۆبه‌ر و 31 ئاب، ئه‌و پێشبڕكێیه‌ی هه‌موو ساڵێك یه‌كێتی و پارتی تیایدا یه‌كسانده‌بن\n18/10/2020 354 جار خوێندراوه‌ته‌وه\nهه‌ردوو ڕۆژی 31ی ئاب و 16ی ئۆكتۆبه‌ر بووه‌ته ئایكۆنی تۆخكردنه‌وه‌ی دژایه‌تی پارتی دیموكراتی كوردستان و یه‌كێتیی نیشتمانیی كوردستان و له‌و ڕۆژه‌دا پیشانی ناوخۆی كوردستان و ده‌ره‌وه‌شی ده‌ده‌ن، كه هه‌رچه‌نده واده‌ربكه‌وێت ته‌با و كۆكن، به‌ڵام هێشتا دوو ڕۆژی ساڵ هه‌یه كه له‌یه‌كترییان داده‌بڕیت.\nتا ساڵی 2017 قورسایی ڕاگه‌یاندنی یه‌كێتی ته‌نیا له‌سه‌ر ڕووداوێك بوو كه ساڵانه سه‌ركرده‌و لایه‌نگره‌كانی به‌چه‌ند ڕۆژێك به‌ر له‌هاتنی ساڵیادی ئه‌و ڕووداوه خۆیان بۆ ئاماده ده‌كرد، ئه‌ویش ڕووداوی 31ی ئاب بوو، كه تیایدا پارتی له‌هاوپه‌یمانێتییه‌كی ئاشكرا له‌گه‌ڵ ڕژێمی سه‌دام حسێن هێرشیكرده سه‌ر هێزه‌كانی یه‌كێتی و هه‌ولێر و زۆر ناوچه‌ی دیكه‌ی هه‌رێمی له یه‌كێتی وه‌رگرته‌وه.\n31ی ئاب بۆ سه‌ركرده‌كانی یه‌كێتی تا ساڵی 2017 هه‌م ده‌ستكه‌وتی سیاسی و هه‌م ده‌ستكه‌وتی جه‌ماوه‌ریی بوو، به‌ڵام ڕۆژی 16ی ئۆكتۆبه‌ری ساڵی 2017 كۆتایی به‌و تاك ڕووداوییه هێنا و هاوشێوه‌ی دابه‌شكردنی ده‌سه‌ڵات به‌شێوه‌ی فیفتی به فیفتی، پارتی ڕووداوی 16ی ئۆكتۆبه‌ری به‌سه‌ر یه‌كێتیدا ساغكرده‌وه، كه تا ئه‌م ساته‌ش یه‌كێتی نكوڵی له‌وه ده‌كات ڕووداوه‌كه وه‌ك ئه‌وه‌ی پارتی ده‌ڵێت "خیانه‌ت بێت".\nخاڵی هاوبه‌شی ئه‌و دوو ڕووداوه له‌وه‌دایه بۆ ئه‌و لایه‌نه‌ی ڕووداوه‌كه‌ی ئاڕاسته ده‌كرێت جێگه‌ی شانازییه، پارتی ده‌ڵێت "31 ئاب ڕۆژێكی پیرۆزه" یه‌كێتیش "16 ئۆكتۆبه‌ر به‌ڕۆژێكی گرنگ بۆ خوێن نه‌ڕشتن و كۆتایی هه‌ژموونی پارتی" ناوده‌بات.\nیادكردنه‌وه‌ی 16ی ئۆكتۆبه‌ر ئه‌مساڵ ته‌واو جیاوازبوو له سێ ساڵی ڕابردوو، ئه‌مساڵ پارتی و یه‌كێتی كه پێكهێنه‌ری سه‌ره‌كی حكومه‌تی هه‌رێمی كوردستانن كه‌وتنه هێرشێكی توندی ڕاگه‌یاندنه‌وه دژی یه‌ك، ته‌نانه‌ت ئه‌گه‌ر بیانییه‌ك ته‌ماشای شه‌ڕی ڕاگه‌یاندنی ئه‌و دوو هێزه‌بكات وا هه‌ستده‌كات لایه‌نێكیان له‌ده‌سه‌ڵاتدایه و لایه‌نه‌كه‌ی دیكه له‌نێو ئۆپۆزسیۆن، نازانێت ئه‌و دوو هێزه هاوپه‌یمانێتی ستراتیژی و به‌رژه‌وه‌ندیی هاوبه‌شی سیاسی و ئابووریی له‌نێوانیاندایه.\nیه‌كه‌م گڕی شه‌ڕی ڕاگه‌یاندنی ئه‌مساڵ مه‌سعود بارزانی، سه‌رۆكی پارتی و پاشان مه‌سرور بارزانی كوڕ و سه‌رۆكی حكومه‌تی هه‌رێمی كوردستان له‌ساڵیادی 16ی ئۆكتۆبه‌ری 2017یان به‌ردا.\nله‌دوای ڕۆژی 16ی ئۆكتۆبه‌ری ساڵی 2017ه‌وه هه‌میشه به‌رپرسانی باڵای پارتی و له‌سه‌روو هه‌موویانه‌وه مه‌سعود بارزانی و مه‌سرور بارزانی كۆمه‌ڵێك به‌رپرسی یه‌كێتی تۆمه‌تبار ده‌كه‌ن به‌وه‌ی له‌پشت ئه‌و ڕووداوه‌وه بوون و به "خیانه‌ت له هه‌رێمی كوردستان" تۆمه‌تباریان ده‌كه‌ن، خیانه‌ت له فه‌رهه‌نگ و یاسای هه‌موو وڵاتانی جیهاندا لێخۆشبوونی بۆ نییه، ته‌نانه‌ت كاتێك به‌رپرسی وڵاتێك له‌به‌رزترین ئاستی ده‌سه‌ڵاتیدا "خیانه‌ت" بكات، ئه‌وا ڕاسته‌وخۆ ده‌برێته به‌رده‌م یاسا، به‌ڵام پارتی كه پێكهێنه‌ری یه‌كه‌می حكومه‌تی یه‌كه‌مه به‌و لێدوانانه‌ی له‌باره‌ی ئه‌و به‌رپرسانه‌ی یه‌كێتییه‌وه چه‌نده ده‌بێته ده‌ستكه‌وتی سیاسی بۆی، هێنده‌ش ده‌بێته شكستی ده‌سه‌ڵات و به‌ڕێوه‌بردن بۆ ئه‌و حزبه، چونكه ئه‌گه‌ر پارتی دۆكیومێنتی "خیانه‌ت"ی كه‌س و لایه‌نێكی له‌به‌رده‌ستدایه، چۆن ناتوانێت دۆكیومێنته‌كان بباته به‌رده‌م دادگا، با ئه‌و دادگایه بێلایه‌نیش نه‌بێت.\nله‌به‌رامبه‌ریشدا یه‌كێتی كه‌وتوه‌ته‌وه نێو هه‌مان هه‌ڵه‌ی پارتی و ساڵانه له 31ی ئابدا فوده‌كات به‌هه‌ستی لایه‌نگره‌كانیدا و پارتی وه‌ك "خیانه‌تكار" تۆمه‌تبار ده‌كات، به‌ڵام له‌به‌رامبه‌ردا له‌پاش هه‌موو هه‌ڵبژاردنێك هێزی یه‌كه‌مه كه ده‌چێته دانوستانی پێكهێنانی حكومه‌ت له‌گه‌ڵ هێزێكدا كه له‌هه‌ڵمه‌تی هه‌ڵبژاردندا به "خیانه‌تكار" تۆمه‌تباری كردووه.\nله‌ساڵیادی 16ی ئۆكتۆبه‌ری ئه‌مساڵدا ته‌نیا نێچیرڤان بارزانی، سه‌رۆكی هه‌رێمی كوردستان و قوباد تاڵه‌بانی، جێگری سه‌رۆكی حكومه‌تی هه‌رێمی كوردستان خۆیان له قسه‌كردن له‌باره‌ی ئه‌و ڕووداوه‌وه به‌دوورگرت، له‌مه‌شدا خه‌ڵكی وه‌ك دوو لایه‌نی میانڕه‌وی نێو پارتی و یه‌كێتی ته‌ماشای ئه‌و دوو به‌رپرسه ده‌كه‌ن، به‌ڵام ناكرێت به‌یاننامه‌ی مه‌كته‌بی سیاسی پارتی دژی ئه‌و ڕووداوه كه به‌زمانێكی توند نوسرابوو نێچیرڤان بارزانی لێی ئاگادار نه‌بێت، وه‌كچۆن ناكرێت قوباد تاڵه‌بانی وه‌ك سه‌رۆكی تیمی یه‌كێتی له حكومه‌تی هه‌رێم ئاگاداری به‌یاننامه‌ی تیمه‌كه‌ی نه‌بێت كه داوایكردووه ئه‌گه‌ر بڕیاره باس له‌هه‌موو ڕووداوه‌كان بكرێت، ده‌بێت باس له 31ی ئاب و شه‌نگالیش بكرێت.\nبه‌رای چاودێران ڕووداوی 16ی ئۆكتۆبه‌ر به‌هه‌مان ئه‌ندازه یه‌كێتی و پارتی لێی به‌رپرسن، چونكه له‌دوای 16ی ئۆكتۆبه‌ر و ڕێگه‌دان به هێزه عێراقییه‌كان كه بچنه نێو كه‌ركوكه‌وه، چه‌ند كاتژمێرێك دواتر پارتی له‌ناوچه جێناكۆكه‌كانی ژێر ده‌سه‌ڵاتی خۆی كشایه‌وه، به‌ڵام به‌هێزی ڕاگه‌یاندنیی پارتی له‌و ڕۆژانه‌دا ڕوداوه‌كه‌ی له‌سه‌ر یه‌كێتی تۆخكرده‌وه.\nساڵانه كه یادی 16ی ئۆكتۆبه‌ر ده‌كرێته‌وه، یاده‌كه له‌چوارچێوه‌یه‌كی سواو و دووباره ده‌رناچێت، قه‌وانی ساڵیادی پێشووه‌و بۆ ئه‌و ساڵه‌ش دووباره ده‌كرێته‌وه، چونكه له‌دوای ساڵی 2017ه‌وه له هیچ ساڵێكدا پارتی به به‌ڵگه‌ی حاشاهه‌ڵگر نه‌یسه‌لماندووه 16ی ئۆكتۆبه‌ر بۆ ڕووداوێكی ڕه‌شه له مێژووی باشووری كوردستان، له‌به‌رامبه‌ریشدا یه‌كێتی نه‌یتوانیوه بۆ ڕایگشتی بسه‌لمێنێت كشانه‌وه‌ی له كه‌ركوك ڕێككه‌وتنی پێشوه‌خت بوو یاخود ڕێگریكردن بوو له ڕشتنی خوێنی پێشمه‌رگه، ئه‌گه‌ر ئه‌وه‌ی یه‌كه‌مه كه‌واته فه‌رمانده ئێرانییه‌كان له‌وڕۆژه‌دا له‌كه‌ركوك چیانده‌كرد، ئه‌گه‌ر ئه‌وه‌ی دووه‌میشه كه‌واته ئه‌و پۆله پێشمه‌رگه‌یه له‌و ڕۆژه‌دا چۆن شه‌هید بوون ئه‌گه‌ر فه‌رمانی شه‌ڕ نه‌كردنیان پێبووه.\nشه‌ڕی پردێ، ئه‌وه‌ی پارتی ساڵانه وه‌ك داستان و ڕاگرتنی حه‌شدی شه‌عبی باسیده‌كات، له‌بنه‌ڕه‌تدا یه‌ك ڕووداو شه‌ڕی پردێی گه‌وره‌كرد ئه‌ویش ته‌قاندنه‌وه‌ی تانكێكی ئه‌مریكا بوو كه به‌تانكی "ئه‌برامز" ناسراوه... به‌ڵام ئه‌و كاره دواتر سه‌رئێشه‌ی گه‌وره‌ی بۆ پارتی دروستكرد و تا ماوه‌یه‌ك ئه‌مریكا چه‌كی قورسی نه‌دایه هه‌رێمی كوردستان، چونكه ئه‌و تانكه به "چه‌كی میلان" ته‌قێندرایه‌وه كه چه‌كێكی (ئه‌ڵمانی - فه‌ره‌نسییه) به‌وه‌ش یه‌كێك له‌خه‌وشه گه‌وره‌كانی تانكه‌كه ئه‌مریكییه‌كه بۆ جیهان ئاشكرابوو، به‌وه‌ش پارتی به‌ئاسانی بیرۆكه‌ی شكستهێنان به‌یه‌كێك تانكه گرنگه‌كانی ئه‌مریكای بێبه‌رامبه‌ر پێشكه‌شی نه‌یارانی ئه‌و وڵاته كرد.\nله‌دوای ڕێككه‌وتنی پارتی و یه‌كێتی پاش ساڵانێك له‌شه‌ڕی ناوخۆ، بارزانی و تاڵه‌بانی، كه‌سی یه‌كه‌می ئه‌و دوو حزبه بێتاوانی خۆیان له‌و شه‌ڕی ناوخۆ نیشاندا، كه ڕووداوی 31ی ئابیش به‌شێكه له‌و مێژووه، پرسیاری گرنگ له ئێستادا ئه‌وه‌یه چه‌ند ساڵی دیكه‌ی ده‌وێت تا كه‌سی یه‌كه‌می هه‌ردوو حزبه‌كه بێنه سه‌ر شاشه و بڵێن "ئێمه له ڕووداوی 16ی ئۆكتۆبه‌ر بێتاوان بووین"...... ئاخۆ پارتی بانگه‌شه‌ی كابینه‌ی نۆ كه "حوكمی سه‌رتاسه‌ریی له كوردستان" ده‌كاته كردار و ئه‌و كه‌سانه‌ی له دیدی پارتیه‌وه "تاوانبار" بوون له 16ی ئۆكتۆبه‌ردا ده‌باته به‌رده‌م دادگا؟ ئاخۆ ئه‌گه‌ر ئه‌و دوو ڕووداوه له‌مێژووی یه‌كێتی و پارتی ده‌ربهێنیت، دواتر هه‌ردوكیان به چ ڕووداوێكی دیكه جۆشی هه‌ستی دژایه‌تی لایه‌نگره‌كانیان به‌رامبه‌ر یه‌ك بده‌ن؟ له‌كاتێكدایه یه‌كێتی و پارتی به‌ڕۆژ هه‌رێمی كوردستان به‌ڕێوه‌ده‌به‌ن و بۆ شه‌ویش لێدوانی ئاگرینی دابڕین به‌رامبه‌ر یه‌ك ده‌ده‌ن.


پڕۆژەیەکی زانکۆی پۆلیتەکنیکی سلێمانی لە مۆزەخانەی زانکۆی ئۆکسفۆرد نمایش دەکرێت – زانکۆی پۆلیتەکنیکی سلێمانی\nپڕۆژەیەکی زانکۆی پۆلیتەکنیکی سلێمانی لە مۆزەخانەی زانکۆی ئۆکسفۆرد نمایش دەکرێت\nدوا بەدوای سەرکەوتنی بەرچاوی پڕۆژەی تۆڕی کەلەپووری کولتووری (سی ئێچ ئێن) سەنتەری توێژینەوەی کەلەپووری کولتووری دیجیتاڵی لە زانکۆی پۆلیتەکنیکی سلێمانی بە هاوبەشی زانکۆکانی ڕێدینگ و لیستەری بەڕیتانی، پڕۆژە نێودەوڵەتییەکەی زانکۆی زانکۆی پۆلیتەکنیکی سلێمانی لە پێشانگایەکی د. پۆڵ کۆلینز لە مۆزەخانەی ئەشمۆلیانی سەر بە زانکۆی ئۆکسفۆردی بەریتانی ئاماژەی پێکراوە وەکو یەکێک لە نموونەی پڕۆژەکان کە لەلایەن تۆڕی نەهرەینی زانکۆی یوسی ئێڵ و ئۆکسفۆردیی بەڕیتانیەوە فەند کراوە لە خزمەت کەلەپووری کولتووری خۆماڵی.\nهەر لەپێشانگاکەدا ئاماژە بە هاوبەڕێوەبەرانی پڕۆژەکە کراوە کە پێکهاتوون لە د. ڕۆژین کەمال (لێپرسراوی سەنتەری توێژینەوەی کەلەپووری کولتووری دیجیتاڵی) و پ.ی.د. ئالان فەرەیدون عەلی ئەمین سەرۆکی زانکۆی پۆلیتەکنیکی سلێمانی و د. سعد اسکندر و پ.د. ڕۆجەر ماسیۆس و پ.د. ڕوس یەنگ.\nلەژێر ناونیشانی “خاوەندارێتی کردنی ڕابردوو: لە میزۆپۆتامیاوە بۆ عێراق” پێشانگاکە باس لە کایگەری ڕابردوو دەکات لەسەر دروستبوونی ئێستا و سنووری دەوڵەتی عێراق لەدوای جەنگی جیهانی یەکەمەوە کاتێک بەڕیتانیا کۆنتڕۆڵی ناوچەکەی کرد و لەبەر سەرسامێتی بە ڕابردووی میزۆپۆتامیا، کەوتە داگیرکردنی شوێنەوار و کەلەپووری کولتووری وڵاتەکە. وە هەروەها پێشانگاکە تیشک دەخاتە سەر پرسیاری ئەوەی کەلەپوور چییە و دەنگ و چیرۆکی پێشتر نەبیستراوی خەڵکانێک پیشان دەدات کە خۆیان تەرخانکردووە بۆ کەلەپوور و مێژووی وڵاتەکەیان.\nشایەنی باسە پێشانگاکە لە ١٢/١٢/٢٠٢٠ەوە کراوەتەوە و تاوەکو ١٦/٥/٢٠٢١ بەردەوام دەبێت، وە لە لایەن چەند دەزگایەکی بەڕیتانییەوە پشتگیری و فەندکراوە، بۆ زانیاری زیاتر دەربارەی پێشانگاکە، سەردانی وێب سایتی مۆزەخانەکەی زانکۆی ئۆکسفۆرد یان تویتەری د. پۆڵ کۆلینز بکەن.


سەرەتا»مۆبایل»ئاى ئۆ ئێس -IOS»كە مۆبایلەكەم دزرا چۆن شوێنەكەی دەست نیشان بكەم؟\nلەلایەن Ranja Hseen لە 27/10/2017 0 Comments\nزۆربەمان تووشی كێشەی دزینی مۆبایل دەبین و ڕاستەوخۆ پێمان دەوترێتەوە دەستی لێ بشۆ !\nلەم سەردەمەدا بە هۆی گەشەكردنی تەكنەلۆژیاوە كە بە شێوازێك پێش كەوتووە دەتوانیت بە لێهاتوویی و بە زیرەكی چیت دەوێ ئەنجامی بدەیت. وەكوو لای هەمووان ئاشكرایە كۆمپانیای ئەپڵ بۆ مۆبایلەكانی ئایفۆن خزمەتگوزاری Find My Iphone ی زیاد كردووە و دەتوانن سوودی لێ ببینن لەكاتی دزرانی مۆبایلەكەت یاخود وون بوونیدا، بەلام چۆن بتوانین سوود لەم خزمەتگوزارییە وەر بگرین Find My Iphone بۆمان ئەنجام دەدات؟\nهەنگاوی یەكەم تۆ پێویستە Find My Iphone بخەیتە كار بۆ ئەوەی هەركات مۆبایلەكەت دزرا بتوانی سوودمەند بیت لەم خزمەتگوزارییە بەم شێوە Find My Iphone بخەرە كار.\nدوای ئەوەی چووینە بەشی سەرەوە كلیك لەسەر iCloud دەكەین بەم شێوە\nپاشان Find My Iphone بكەرەوە بیكە بە ON\nوەكوو ئەوەی من پێویستە Send Last Location چالاك بیت تاوەكوو هەموو خولەكێك شوێنەكەت گۆڕانكاری بەسەر داهات شوێنەكەت دیاری بكات\nلێرەدا پێویستە بزانین كە چۆن سوود لەو خزمەتگوزارییە وەر بگرین؟\nدەچینە سەر بەرنامەی Find My Iphone لە نێو مۆبایلەكەماندا\nپاشات ئیمێڵ و پاسۆردی Apple ID نێو ئەو مۆبایلە داخڵ بكە كە وونت كردووە یاخود دزراوە\nلێرەدا كۆمەڵێك تایبەتمەندی دێنە بەردەستت دەتوانی سوودی لێ ببینیت لەوانەش\nتایبەت مەندی ئەم دوگمەیە بۆ ئەو كەسانەیە كە مۆبایلەكەی لە ماڵەوە وون كردووە یاخود لێی دزراوە بەڵام هێشتا نزیكە لە مۆبایلەكەوە لە ڕێگەی بەكار خستنی ئەم تایبەت مەندییە ڕاستەوخۆ مۆبایلەكە دەست بە زەنگ لێدان دەكات.\nئەمەیان دەتوانیت وا لە مۆبایلەكەت بكەیت بچێتە باری ڕاگرتنەوە و هەر لەو ڕێگەیەوە دەتوانیت پەیامێك بە جێ بهێڵێیت بۆ ئەوەی پەیوەندیت پێوە بكرێت.\nیەكێكی تر لە تایبەتمەندییەكانی Erase Iphone ە\nئەم تایبەتمەندییەیان لە كاتێكدا بەكار دێت هیچ ئومێدێك نەمێنێت بۆ گەڕاندنەوەی مۆبایلەكەت، بەمەش دەتوانیت سەرجەم فایل و زانیارییەكانت ڕەش بكەیتەوە و نەی هێڵیتەوە تاكوو هیچ كەسێك سوودمەند نەبێت لە مۆبایلەكەت بەڵام وەكوو تێبینی من ئەو بەشەم تاقی نەكردۆتەوە تاوەكوو بۆتان ڕوون بكەمەوە.\nبابەتەكانی پێشووترئینستاگرام تایبه‌تمه‌ندی په‌خشی راسته‌وخۆی له نێوان دوو كه‌س زیاد كرد\nبابەتی دواتر خۆشترین یاری شەتڕەنج بۆ مۆبایلەكانتان دابەزێنن\nژمارەی بەکارهێنەرانی مانگانەی فەیسبووک گەیشتە دوو ملیار کەس و یوتوب لە پلەی دووەمە بە 1.5 ملیار کەس\nلەلایەن Rasty Saeed 28/06/2017\nرۆژ لە دوای رۆژ ،لەسەر ئاستی جیهادا بەکار‌هێنەرانی تۆڕە کۆمەڵایەتیەکان روو لە زیاد بووندایە و…\nدروستكردنى Form (به‌شى یه‌كه‌م)


جەنگێکی ئەتۆمی لە نیمچە دورگەی کۆریادا چاوەڕوانکراوە – Denegkan\nجەنگێکی ئەتۆمی لە نیمچە دورگەی کۆریادا چاوەڕوانکراوە\nbyتاهیر\tApril 11, 2013\tگشتی\nچین لە گەمارۆی ئەمریکادایە؛ جەنگێکی ئەتۆمی لە نیمچە دورگەی کۆریادا چاوەڕوانکراوە\nبەبیانوی درێژکردنەوەی گەمارۆ ئابورییەکانی سەرکۆریای باکور و مناوەرەی سەربازی هاوبەشی کۆریای باشور و ئەمریکا، قەیرانی نێوان هەردوو کۆریا چووە ئاڵۆزترین قۆناغی خۆیەوە و دەوڵەتی کۆریای باکور هەڕەشەی موشەکبارانی ئەتۆمی خاکی ئەمریکاو بنکە سەربازییەکانی لە ئۆقیانوسی ئارامدا کرد. لەچەند ڕۆژی ڕابردوویشدا دەوڵەتی پیۆنگ یانگ ڕایگەیاند کە لەمڕۆ و سبەیدا جەنگ ڕوو دەدات. لەبەرامبەریشدا ئەمریکا دەستی بە ئامادەکاری سەربازی زیاترکرد و بڕیارە لە زووترین کاتیشدا موشەکە قەڵەغانییە ئەتۆمییەکان لە جزیرەی گوامدا جێگیر بکات.\nبەبۆچوونی نووسەری ئەم وتارە، گەیشتنی قەیرانی نیممچە دورگەی کۆریا بەم ئاستە لە ئاڵۆزبوون، بە جەنگێکێ وێرانکەر یەکلایی دەکرێتەوە. ئەو چاودێرە سیاسییانەی کە پێیان وایە جەنگێک ڕوونادات و ئەم بارگرژییەی نیمچە دورگەی کۆریا تەنها مناوەرەیەکی سیاسیی و ئیعلامی ڕژێمی بنەماڵەی کیم ئیل سۆنگی دەسەڵاتداری کۆریای باکورە بۆ وەڵامدانەوە بە بارودۆخی سیاسیی و کۆمەڵایەتی ناوخۆیی ئەو وڵاتە، بەهەڵەداچوون. هەڕەشەکانی پیۆنگ یانگ لە ئەمریکاو کۆریای باشور، ئەمڕۆ یان سبەی دەچنە قۆناغی جێەجێکردنەوە و شەڕێکی ئەتۆمی لە نیمچە دورگەی کۆریادا ڕوو دەدات!. ئەم شەڕە بۆچی دەبێت ڕوو بدات و پێویستی ڕوودانی چییە؟…. بەبۆچوونی من، بە خوێندنەوەی ستراتیژی جیهانی ئەمریکا لە دوای جەنگی ئەفغانستان و عێراق و قەیرانی ئابوریی ساڵی ٢٠٠٧- ٢٠٠٨، لەلایەک و کێشمەکێشی مێژوویی چین و ئەمریکا لەسەر چەسپاندنی دەسەڵاتی ڕەها بەسەر نیمچە دورگەی کۆریادا لەلایەکی دیکەوە، دەتوانین وەڵامی پرسیارەکەی پێشەوە وەربگرینەوە.\nمێژوو دووبارە دەبێتەوە؛ کۆریای باکور پاژنەی ئاخیل!\nنیمچە دوورگەی کۆریا لە کۆتاییەکانی سەدەی نۆزدەهەمەوە تا شکستی ژاپۆن لە جەنگی دووەمی جیهانیدا، مستعمرەی ژاپۆن بووە و جەنگی یەک ساڵەی نێوان چین و ژاپۆن[ ١٨٩٤- ١٨٩٥ ] و ڕوسیا و ژاپۆن [١٩٠٤ – ١٩٠٥ ] لەسەر باڵادەستی ئابوریی، سیاسیی سەربازی بووە بە سەر هەمان نیمچە دورگەدا. لە ساڵی ١٩٤٥- ١٩٤٨ باکوری نیمچە دورگەی کۆریا لەژێر دەستی یەکێتی سۆڤیەت و باشوریش لەژێر دەستی هێزە سەربازییەکانی ئەمریکادا بوو. پاش چوونە دەرەوەی هێزەکانی ئەمریکا و سۆڤیەت لە نیمچە دورگەی کۆریادا، سەرئەنجام لە ساڵی ١٩٤٩دا دوو وڵاتی کۆریا بە دوو دەوڵەتی جیاوازەوە پێکهێنرا؛ کۆریای باشور و کۆریای باکور.\nلەهاوینی ١٩٥٠دا کۆریای باکور بەفیتی حکومەتی ماوییەکانی چین پەلاماری کۆریای باشوریدا و سوئێلی پایتەختی خستە ژێر دەستی هێزە سەربازییەکانی خۆیەوە، بەڵام ئەمریکا کاردانەوەی سەربازی بەرامبەر بە کۆریای باکور لەخۆ پیشانداو لە ماوەیەکی کورتدا نەک هەر سوئێلی پایتەخت، بەڵکو پیۆنگ یانگی پایتەختی کۆریای باکوریش لەهێزە سەربازییەکانی دەوڵەتی کیم ئیڵ سۆنگ پاکردەوە!. دەوڵەتی ماویستی چین فریای دەوڵەتی لە پایتەخت هەڵکەندراوی کیم ئیل سۆنگ کەوت و بە کۆمەکی لۆجستیکی و سەربازی، توانی هێزە سەربازییەکانی ئەمریکای لە پیۆنگ یانگ ڕابماڵێت و دووبارە سیئۆلی پایتەختی کۆریای باشوریش لەدەستبگرێتەوە، بەڵام هێزەکانی چین و کۆریای باکور دووبارە کەوتنەوە بەرهێرشی سەربازی ئەمریکاو هێزەکانی نەتەوەیەکگرتووەکانەوە و پایتەختی کۆریای باشور لەدەستیان دەرهێنرایەوە و لە هاوینی ساڵی ١٩٥٣ وە ئیمزای ئاگربەست لە نێوان هەردوو کۆریادا کرا.\nبە درێژایی ساڵانی سەردەمی جەنگی ساردی نێوان ئەمریکا و سۆڤیەت، ڕژێمی کۆریای باکور پەیوەندی هەمەلایەنەی لەگەڵ سۆڤیەت و چیندا هەبووە و ڕژێمی کۆریای باشوریش لەگەڵ ئەمریکا، ژاپۆن و ئەوروپادا. بەدوای کۆتایی جەنگی سارددا، ئەمریکا کۆریای باکوری خستە خانەی ئەو وڵاتانەوە کە بە ” تەوەرەی شەڕانگێز”ی ناویان دەبات. بەبیانوی پەرەپێدان بە تەکنەلۆژیای موشەکی و ئەتۆمی، ئەمریکاو ئەوروپا گەمارۆکانی خۆیان لەسەر دەوڵەتی پیۆنگ یانگ توونترکردەوە. ئامانجی ئیمپریالیزمی ئەمریکاو ڕۆژئاوا لە تووندکردنەوەی گەمارۆکانی سەر کۆریای باکور، ئیفلیجکردنی ئابوریی، سیاسیی و سەربازی ئەو وڵاتە بوو وەک بەربەستێک لە بەردەم هەیمەنەکردن ئابوریی و سیاسیی تەواوەتی ئەمریکا بەسەر نیمچە دوورگەی کۆریا و ئیحتواکردنی چین بوو لە ئۆقیانووسی ئارام و ئاسیادا.\nبەدوای شکستی ئەمریکا لە ئەفغانستان وعێراقدا لەلایەک و لەلایەکی دیکەشەوە بە دوای قەیرانی ئابوریی ساڵی ٢٠٠٧ – ٢٠٠٨ دا، پایەکانی سەرکردایەتی و پۆلیسی ئەمریکا بەسەر جیهاندا لەق بووە. لەهەمان پرۆسەدا، چین گەشەی ئابوریی بە خۆیەوە بینیوە و سوپاکەی بە تەکنەڵۆژیای سەربازیی نوێ چکدارکردووە. لەگەڵ کۆمەڵێک دەوڵەتی بەهێز لەڕووی ئابوریی، سەربازی و مرۆییەوە لە ئاسیا، ئەوروپا، ئەفریقا و ئەمریکای لاتیندا گروپی بریکسی پێکهێناوە.\nپێشبینی دەکرێت تا ساڵی ٢٠٢٠ ئابوریی چین بۆڕی ئابوریی ئەمریکا بداتەوە و ئەو وڵاتە ببێتە گەورە هێزێکی ئابوریی بێ ڕەقیب لە دنیادا. ئەمریکا دەیەوێت بە گەمارۆدانی دیپلۆماسی و لە ئەنجامیشدا بە پەلاماردانی سەربازی چین بەر بەو پرۆسە ئابورییە بگرێت!. پرۆژەی ” سەدەی ئەمریکا لە ئۆقیانوسی ئارامدا America،s Pacific Century “، پرۆژەی هیلاری کڵنتۆنی وەزیری دەرەوەی پێشووتری ئەمریکایە بۆ هەیمەنەکردنی ئابوریی، سیاسیی و سەربازی بەسەر ئۆقیانوسی ئارام و ئۆقیانوسی هینددا. هیلاری کڵنتۆن لە ئۆکتۆبەری ساڵی ٢٠١١دا ئەوپرۆژەیەی لەشێوەی وتارێکی دوور و درێژ لە سایتی” U.S. Department of State ” و فۆرین پۆڵەسیدا بڵاوکردەوە و لەهەمان وتاردا بە ڕاشکاوانە دەڵێت ” ئاسیا بڕیار لەسەر ئایندەی سیاسەت دەدات، نەک عێراق و ئەفغانستان. هەقی خۆیەتی ئەمریکا لە ناوەنددا دەستبەکار بێت: http://www.state.gov/secretary/rm/2011/10/175215.htm “. کڵینتۆن لەهەمان وتاردا [ کە لەڕاستیدا لە وتار دەرچووە و پرۆژەیەکی ستراتیجی دیموکراتەکانە بۆ هەیمەنەکردنی تەواوەتی ئەمریکا بەسەر جیهاندا] چەندین جار جەخت لەسەر ئەوە دەکاتەوە کە وەڵامدانەوە بە کێشە ئابورییە ناوخۆییەکانی ئەمریکا لەڕێگای باڵادەستی ئەمریکاوە بەسەر ئاسیا و ئۆقیانوسی ئارامدا مەیسەرو مسۆگەر دەبێت. ئۆباماش لەسەفەرەکەی مانگی ئۆکتۆبەری ساڵی ٢٠١١دا بۆ ئوسترالیا، زۆر بە ڕاشکاوانە وتی” کەمکردنەوەی بودجەی بەرگری سەربازی ئێمە، خەرجییە سەربازییەکانمان لە ئۆقیانوسی ئارامدا ناگرێتەوە. ئێمە هاتوینەتە ئۆقیانوسی ئارامەوە بۆئەوەی لێرەدا بمێنینەوە!: http://www.dailymail.co.uk/news/article-2062577/We-stay-Obama-tells-Australia-ensure-peace-region.html “. بەبۆچوونی دۆکترینی سیاسیی و ستراتیژیستەکانی ئەمریکای دوای قەیرانی ئابوریی ٢٠٠٧- ٢٠٠٨، ناوەند و خاڵی لێوەهەستانی باڵادەستی ئەمریکا بەسەر جیهاندا، نەک عێراق و ئەفغانستان، یان خۆرهەڵاتی ناوەڕاست، بەڵکو ئۆقیانوسی ئارام، باکورو باشوری خۆرهەڵاتی ئاسیایە و پایە لەرزۆکەکانی سەرکردایەتی جیهانی ئەمریکای دوای قەیرانی ئابوریی لە ئۆقیانوسی ئارامدا پتەودەکرێنەوە.\nئۆقیانوسی ئارام یەکێکە لە ناوەندە هەرە ستراتیژییەکانی جیهان کە نەوت و غازێکی یەدەکی زۆری هەیە. لەوەش گرنگتر ئەمەیە کە هەرجۆرە بارگرژییەک لە ئۆقیانوسی ئارامدا، دەتوانێت زیانی گەورە بە ئابوریی چین بگەیەنێت، چونکە نزیک بە لە ٨٠%ی بازرگانی دەرەوەی چین لەڕێگای ئۆقیانوسی ئارامەوە ئەنجام دەدرێت.\nئەمریکا دەیەوێت لەڕێگای دروستکردنی قەیرانێکی سیاسیی و سەربازییەوە لە ئۆقیانوسی ئارامدا، چین ڕابکێشێتە بواری پێشبڕکێیەکی خۆ پڕچککردن و ململانێیەکی سەربازییەوە [هەروەک ئەوەی کە لەسەردەمی جەنگی سارددا یەکێتی سۆڤیەتی خستە ناو داوی پێشبڕکێی خۆپڕچەکردنەوەو ئەنجامەکەشی بە داڕمان و نابودکردنی ئابوریی ئەو کۆتایی هات.] و لەو ڕێگایەوە ئابوریی چین تووشی قەیران و داڕمان بکات. چینییەکان بە ووردی لەو پلانەی ئەمریکا تێگەیشتوون و کۆریای باکوریان وەک بەربەستێک خستۆتە بەرامبەر ئەو پلانە ئەهریمەنییەی ئیمپریالیزمی ئەمریکاوە. چینییەکان لەوە دڵنیان کە ئەمڕۆ یان سبەی، ئیمپریالیزمی ئەمریکا جەنگ و کارەساتێک لە ئۆقیانوسی ئارام و لە نیمچە دورگەی کۆریادا دەخوڵقێنێت، کارەسات و جەنگێک کە ئامانجەکەی زیان گەیاندن بە ئابوریی و چین و پاوەنکردنی تواناییە ئابورییەکانی ئەو وڵاتەیە. کلیلی ئەو جەنگ و کارەساتەی ئەمریکاش کۆریای باکورە. دەوڵەتی پیۆنگ یانگ لە یەک دەیەونیوی ڕابردوودا بە تووندی خراوەتە ژێر گوشارە ئابورییەکانی ئەمریکاو ئەنجومەنی ئاسایشەوەو بە بیانوی خۆپڕچەکردنی ئەتۆمی، تووندترین سزا ئابوریی و بازرگانییەکانی بەسەردا سەپێنراوەو لەوە دڵنیایە کە لەستراتیژی ” سەدەی ئەمریکا لە ئۆقیانوسی ئارام “دا مەحکوم بە مەرگکراوە. لەبەرئەوە، دەبێت خۆی بۆ شەڕی مان و نەمان لەگەڵ ئەمریکادا ئامادە بکات و هەوڵبدات بە بۆمبە ئەتۆمییەکان بوون و مانەوەی خۆی بپارزێت!.\nهاوهەڵوێست نەبوونی چین لەگەڵ ئەمریکا و ئەنجومەنی ئاسایشی نەتەوە یەکگرتووەکاندا دژ بە پرۆژەی چەکە ئەتۆمییەکانی کۆریای باکور و درێژەدانی پەکین بە کۆمەکە ئابورییەکانی ئەو وڵاتە، ئاماژەیەکی ڕاشکاوانەیە بەوە کە چین دەیەوێت ڕژێمی بنەماڵەیی کیمیەکانی پیۆنگ یانگ وەک قەڵغانێک بەرامبەر بە ئەمریکا لە ئۆقیانوسی ئارام و نیمچە دورگەی کۆریادا ڕابگرێت. ئەمریکاش بۆ بە چۆکداهێنانی چین و داڕوخانی ئابوریییەکەی، دەیەوێت دەوڵەتی پیۆنگ یانگ لەسەر ڕێگای ئەو ستراتیژییەیدا هەڵبگرێت. بە کورتییەکەی کۆریای باکور، پاژنەی ئاخیلەو هەریەک لە چین و ئەمریکا تیری خۆی لێبدات، دەتوانێت ئەویتر لە سیاسەتی جیهانیدا نابود بکات.\nڕژێمی کیمییەکان، نە ڕژێمی قەزافییەو نە ڕژێمی سەدام و ئەسەد، بەڵکو ڕژێمێکە کە ئەزمون و مێژوویەکی لە جەنگ و ململانێی خوێناوی لەگەڵ ئەمریکادا هەیە و بە پشتیوانی چین لە ساڵی ١٩٥٠- ١٩٥٣دا چەندین جار ئەمریکای تووشی شکستی گەورەی سەربازیکردووە. زۆربەی خەڵکی کۆریای باکور، پشتیوانی ڕژێمی دەسەڵاتدارن و ڕق و کینەیەکی مێژووییان لەسەر شەڕە خوێناوییەکانی ساڵانی ١٩٥٠- ١٩٥٣ بەرامبەر بە ئەمریکا هەیە و بەتووندی دژی پلانگێڕییەکانی دەوەستنەوە. ڕژێمی پیۆنگیانیش هەم توانایی ئەتۆمی هەیە و هەم توانایی سەربازی فراوان. لەبەر ئەو فاکتەرانە، ڕوخاندن و لەناوبردنی ڕژێمی دەسەڵاتداری کۆریای باکور، پرۆسەیەکی زۆر لەوە ئاڵۆزتر و دژوارترە کە ستراتیژیستەکانی “سەدەی ئەمریکا لە ئۆقیانوسی ئارام “دا پێشبینیانکردووە.\nئێستا دەوڵەتی پیۆنگ یانگ ئامادەیی تەواوی هەیە بۆ تەقاندنەوەی قەیرانەکە لەڕێگای بەرپاکردنی شەڕێکی ئەتۆمی ماڵوێرانکەرەوە. ئیمپریالیزمی ئەمریکا زیاتر ڕژێمی دەسەڵاتداری کۆریا دەبزوێنێت بۆ بەرپاکردنی شەڕ و تێوەگلانی چین لە قەیران و جەنگێک کە بە ناچاری دەبێت لە نیمچە دوورگەی کۆریاو ئۆقیانوسی ئارامدا ڕوو بدات. هەڕەشەکانی پیۆنگ یانگ جدین و وەک لەڕاگەیاندنەکانی ڕژێمی دەسەڵاتداری ئەو وڵاتەشدا ئاماژەی پێکرا، بەرپابوونی جەنگ لە ئان و ساتدایە. ئەوەی کە بڕیاردەری بەرپاکردنی جەنگی کۆریای باکورە دژ بە ئەمریکا و کۆریای باشور، نەک دەوڵەتی پیۆنگ یانگ، بەڵکو دەوڵەتی پەکینە!. ئێستا دەوڵەتی چینیش لەلایەن ئەمریکاوە گەمارۆی دیپلۆماسی و سەربازیدراوە و لەژێر گوشاردایە. لەبەرئەوە، چاوەڕێ دەکرێت کە لە هەر چرکە ساتێکی درێژەکێشانی قەیرانەکەی نیمچە دورگەی کۆریادا چرای سەوز بۆ پیۆنگ یانگ دابگیرسێنێت تا بۆمبە ئەتۆمییەکانی بکێشێت بەسەر کۆریای باشور، ژاپۆن و ئەمریکادا!.\nلینکی پەیوەست بەم بابەتە:\nئەمریکاو ڕوسیا لە جەنگی ساردی یەکەمەوە بۆ جەنگی ساردی دووەم\nهێنری کیسنجێر : جەنگی جیهانی سێیەم نەخشەی بۆداڕێژراوە و کەسانێک دەنگی تەپڵی جەنگ نابیستن، ئەوانە کەڕن !\nPrevious دیداری عەلی زەڵمی لەبارەی ناسنامە، ئاین و نەتەوە*\nNext دایە .. هۆ دایە …. فەتاح حەسەن


ئایا لە چێشتخانەکەی تورکەوە عێراق دەکەوێت ؟\nسبەینێ چارەنوسی خۆپیشاندانەکانی پارێزگاکانی باشووری عێراق ، بەتایبەتی گۆڕەپانی تەحریر و چێشتخانە تورکیەکە ( لە ئێستاداخۆپیشاندەران ناویان ناوە چیای ئوحد) یەکلادەبێتەوە .\nچێشتخانە تورکیەکە ، وەک ئەوەی کراوەتە ڕەمزی خۆپیشاندانەکانی عێراق و قەڵای خۆپیشاندەران خەریکە نەخشەکەی رووندەبێتەوە ، سیحرەکەشی لەناو سیاسەکانی عێراقدا بەتاڵ دەبێتەوە .\nهێزی خۆپیشاندەران لە سێ بازنەوە بەسەر سێ پرددا لەبەغداوە توانای بەڕینەوەیان هەیە بۆ گەیشتن بە ناوچەی سەوز و مەڵبەندی دەستەڵات لە عێراقدا :\nبازنەی یەکەم :لە چێشتخانە تورکیەوە بە دووری ١٢٠٠ مەتر بەسەر پردی جمهوریدا دەپەڕێتەوە و دەگات بە ئەنجومەنی وەزیران .\nبازنەی دووەم : لە پری سنکەوە بە دووری ٣ کلم بەناو ساڵحیەدا گوزەردەکات ، دەگات بە سەفارەتی ئێران و لەوێوە بۆ ناو ئەنجومەنی وەزیران .\nبازنەی سێهەم : بە دووری ٣٠٠ مەتر بەسەر پردی جوت تەبەق بە جادەی ١٤ ی تەموزدا گوزەر دەکات و بەنزیک سەفارەتی ئەمریکیدا دەکات بە کۆشکی کۆماری .\nهەڵبژاردنی بازنەی دووەم لەگەڵ ئەوەدا کە خۆلادانە لەهەریەک لە سەفارەتەکانی ئێران و ئەمریکا لە بازنەی یەکەم و سێهەمەوە ، تاکتیکێکی شارەزایە بۆ توانای مانەوەی درێژخایەن لە گۆڕەپانی تەحریردا . خۆپاراستن لە چێشتخانە تورکیەکەدا کە ناو و نیشانەکەشی ڕەمزێکی تایبەتە لەکاتی ڕووخانی حکومەتی عێراق کە لە چێشتخانە تورکیەکەوە دەروخێرنرێت جۆرێکە لە مانا بەخشینی سیاسی بە عەفەویەتە جەماوەریەکەی خۆپیشاندانەکان .\nئەم لێکدانەوانە لە خەیاڵی سیاسی شیعەدا لەسەر ئاستی عێراق و لە ستراتیژی مانەوە لە پلانی ئێراندا ، کاریگەری لەسەر گوتارە یەکلاکەرەوەکەی سبەینێ ی سیاستانی دەبێت کە حکومەت چ بریارێک بدات بۆ چارەسەری خۆپیشاندانەکان ؟!\nئایا دەبێت گوێڕایەڵی خۆپیشاندانەکان بن و دەستەڵات چۆڵ بکەن بۆ نادیار ( کەدەکاتە لایەنی دەرەکی نزیک لە سونە ) یان حکومەت و خۆپیشاندانەکان بەیەکەوە ئیستقالە بکەن و بە ئیتفاق ڕێکبکەون لەسەر ئەوەی هەریەکەیان بچێتەوە ماڵی خۆی بەمەرجی هەڵبژاردنی پێش وەختە ، یاخود بڕیارە قورسەکە بێت بەوەی حکومەت دەستکراوەبکات لەبەرانبەر بڵاوپێکردنی بەزۆر بە خۆپیشاندەران حکومەت دواتر کاربەڕێکەر بێت بۆئەوەی هەڵبژاردنی پێشوەختە بکرێت ؟!! یەکێک لەم بژاردانە لە وتاری هەینی سیستانی دا یەکلادەکرێتەوە و چارەنوسی عێراقیش بەو بڕیارەوە بەستراوەتەوە کە ئایا دەهێڵن لە چێشتخانەیەکی تورکیەوە حکومەت بروخێت یان لە چێشتخانەیەکی نهێنی ئێرانەوە دەروخێنرێت ؟!


تەواوی زانیاری و وردەکارییەکان لەسەر مێژووی کۆپا ئەمریکا\nپێش 2 هەفتە 263 جار خوێنراوەتەوە\nكوپا ئەمریكای چل وحەوتەم لەبەرازیل\nمیسی دوا كوپا دەبێت؟!\n*كوپا ئەمریكا ساڵی 1910یان ساڵی 1916 دەستی پێكردووە؟!.\n* كۆپا ئەمریكا كۆنترین ودێرین ترین پاڵەوانیەتی تۆپی پێیە!\n* هەڵبژاردەكانی سوارێز و میسی پێشەنگی نازناوەكانی كۆپا ئەمریكان!\n* هەڵبژاردەكانی ڤینزویلا و ئیكوادۆڕ 105 ساڵە بێ نازناون!\n*ئەرژەنتین لەگەڵ ئۆڕگوای نازناوەكە یەكسان دەكات؟\n* ڤینزویلا وئیكوادۆڕ تا ئێستا هیچ نازناوێكیان بەدەست نەهێناوە!.\n*105ساڵە كۆپا ئەمریكا بەرێوەدچێت میدیاكاری وەرزشی كوردی چ سوودی لێ بینیوە؟\nكۆپا ئەمریكای 2021 بەرزایل (72) كاتژمێری ماوە،واتە 13-6-بەرێوەدەچێت،هەرچەندە كاتی پاڵەوانیەتیەكە لەگەڵ كوردستان لەنێوان (8تا9) كاتژمێر لەدواوەیە،چونكە گەر یاریێك لە بەرزایل كاتژمێر (6) ئێوارە بەرێوەبچێت،لەكوردستان كاتژمێر (2تا 3) بەرە بەیان دەبێت.\nبۆیە هەواداران وهاندەران وخوێندكار وقوتابیان وفەرمانبەران دەتوانن رێگا چارەیەكی زانستی و دروست بدۆزنەوە بۆ سەیركردنی ئەم پاڵەوانیەتییە،سەرەتا ئەو هەڵبژاردەی هانی دەدەی،دەتوانی تەنها سەیری یاری هەڵبژاردەكەی خۆت بكەی،هەروەها دەتوانی لە دووبارە كردنەوەی یارییەكانی تر بە رۆژ ببینیەوە،كە گەیشتە قۆناغی هەشت وچوارگۆشەی زێڕین،ئەو كات دەتوانی لە هەفتەیەك سەیری دوو یاری بكەیت،گەر كاری گرنگت نەبوو بۆ بەیانیەكەی،بۆیە پێوویستە هەموومان رەچاوی ماڵەوە و منداڵەكان بكەین،چونكە كاتەكە درەنگە ولەوانیە بێزاری و خەو زڕان و كێشەی لێ دروست بێت،چونكە هەر لەگەڵ كۆپا ئەمریكا،رێكەوتی 11-6-2021 جامی نەتەوەكانی ئەوروپا دەست پێ دەكات،واتە دوو رۆژ پێش كۆپا ئەمریكا،بۆیە بە رۆژ و شەو لە سەیركردنی یاری،یەكەمجار قوتابی وخوێندكارەكانمان لەوانەكانیان تووشی نمرەی باش نابن ولەوانەشە تووشی دەرنەچوون ببن،بەتایبەتی بۆ ئەو خوێندكارانەی پۆلی شەشی زانستین،بۆیە گرنگە رەچاوی بارودۆخەكەبكەن.\nگەڕاڵێك بەنێو كوپا ئەمریكا\nوەرزشی تۆپی پێ لەسەرەتای سەدەی بیستەم لە ئەمریكا باشوور گرنگی پێدرا،كاتێك كۆچبەر و بازرگانەكانی بە رەچەڵەك ئینگلیز كە هاتوونەتە ئەمریكای لاتینی هەنگاوی سەرەتایی ناوە بۆ ئەم مەبەستە،بەڵام دامەزرێنەر و یەكەم سەرۆكی جامی ئەمریكای باشوور (كۆمنیبۆڵ-كوپا ئەمریكا) كە هیكتۆ رایفادافیا ئۆڕگواییە،ئەو دەستپێشخەری كرد بۆ دامەزراندنی یەكێتی كۆنفیدڕالی كە (4) وڵات پێكهاتبوو،توانیان یەكێتی تۆپی پێی وڵاتیان دابمەزرێنن،كە ئەوانیش وڵاتانی (ئەرژەنتین و بەڕزایل و ئۆرگوای وچیلی)،كە یەكێتی تۆپی پێی ئەمریكای باشوور (كۆنمیبۆڵ)*كۆمنیبۆڵ پێك هێنا.\nكوپا ئەمریكا بە ئیسپانی وپورتوگالی (Copa América)،كەپێشتر بە (جامی ئەمریكای باكوور) ناسرابوو،(Campeonato Sud Americano de Football)،كوپا ئەمریكا پاڵەوانیەتیەكی تۆپی پێی كیشوەرییە،كێبڕكێ لەنێوان وڵاتانی ئەمریكای باشوورە و وە بەكۆنترین پاڵەوانیەتی جیهان هەژمار دەكرێت،كە مێژووەكەی بۆ ساڵی 1916دەگەڕێتەوە،ئەوكات بەبۆنەی سەد ساڵەی سەربەخۆی وڵاتی ئەرژەنتین لە رێكەوتی 2/6/1916 یەكەم پاڵەوانیەتی لە وڵاتی ئەرژەنتین بەرێوەچوو،ئەم پاڵەوانیەتییە ئەو كات بڕیاری لەسەردرابوو هەموو دوو ساڵ جارێك ئەنجام بدرێت،بەڵام بەهۆی كێشەی جۆرواجۆر زۆرجاران دوا دەخرا،تا ساڵی 1967 هەر بە پاڵەوانیەتی جامی ئەمریكای باشوور ئەنجام دەدرا،بەڵام لەساڵی 1975 تا ئێستا بە كوپا ئەمریكا بەرێوەدەچێت،ساڵی 1986 كۆنمیبۆڵ بڕیاریدا كە هەر (10) وڵاتی ئەندام لەم بەروارە دەبێت بەشداری پەیوەست بوون (ئیجباری) بێت،هەروەها ساڵی 1987 ئەرژەنتین میوانداری كرد،پاڵەوانیەتییەكە بوو بەشێوەی بازەنەی ولەدوای یەك،واتە لە ئەرژەنتین دەستی پێكرد تا (10) یەمین وڵات،ئینجا دووبارە لە ئەرژەنتین دەست پێدەكاتەوە وبەبەردەوامی دەبێت،كۆی هەڵبژاردەكان (10) هەڵبژاردەبوو،بۆیە نەدەكرا گروپەكان تەواو بێت،بۆیە بانگهێشتی هەڵبژاردەی (مەكسیك) كرا ساڵی 1993،كۆستەریكا ساڵەكانی (1997،2001،2004،2011)،هەروەها هیندۆڕاس ساڵی (2001) و ژاپۆن ساڵەكانی (1999،2019)،ئەمریكا ساڵەكانی (1993،1995،2007)،هەروەها وڵاتی قەتەڕ ساڵی (2019).\nهەڵبژاردەی ئۆڕگوای زۆرترین نازناوی بەدەست هێناوە كە(15) جارە،هەڵبژاردەی ئەرژەنتین بەدووەم دێت (14) نازناوە،بەڕزایل بە پلەی سێیە دێت (9) نازناوە،هەروەها هەریە لە هەڵبژاردەكانی (چیلی وپاڕگوای و پیڕۆ) دوو نازناویان بەدەست هێناوە،هەروەها هەڵبژاردەكانی (پۆلیڤیا و كۆڵۆمبیا) یەكەو یەك نازناویان بەدەست هێناوە،هەوەها بڕیار بوو كوپا ئەمریكای 2019 بەڕازیل دوا كوپا ئەمریكایە كە لە ساڵە تاكەكەكان ئەنجام دەدرێت،ساڵی 2020 دووبارە كوپا ئەمریكا لە ساڵێكی جوت ئەنجام دەدرێت وپاشان وەكو یۆڕۆ دەبێـتە چوار ساڵ جارێك،بەڵام كۆڕۆنا كۆپا ئەمریكای 2020 دواخست بۆ ساڵی 2021 ودووبارە بۆ ساڵە تاكەكان،هەروەها ساڵی 2021 دەبێتە كێبڕكێی (كۆمنیبۆڵ وكۆنكاكاف) بەشداردەبن لە كوپا ئەمریكا كە لە وڵاتی ئەمریكا بەرێوە دەچێت،هەروەها تا ئێستا هەردوو هەڵبژاردەی (ئیكوادۆڕ و ڤینزویلا) ئەم نازناوەیان بەدەست نەهێناوە.\nزانیاری لەسەر جامی ئەمریكا\nجامەكە لە زیو دروستكراوە و راستاڵەكەی (قاعیدە) لەدارە دروستكراوە،ساڵ 1917 لەبازرگانێكی زێڕ لە بۆینس ئایرسی ئەرژەنتین كڕاوە،دریژی جامەكە(75 سم) و بەرزی (30سم)،كێشی (9كغم)،ئەوكات واتە ساڵی 1917 نرخی جامەكە (3000) فڕانك بوو.\nهەندێك كۆدی نەزاندراوی كوپا ئەمریكا\nلەدوای مۆندیال و جامی نەتەوەكانی ئەوروپا،كوپا ئەمریكا بەسێیەمین پاڵەوانیەتی هەژماردەكرێت لەسەر ئاستی جیهان،بەڵام لە مێژووی تۆپێدابەیەكەمین پاڵەوانیەتی هەژماردەكرێت كە ساڵی 1916 بەرێوە چووە،پاڵەوانیەتییەكان لە جیهان نەهێنی شاراوە وكۆدی سەیر و سەمەرە و زۆرجاران باوەڕ پێنەكراوییان هەیە،بەڵام لەراستیشدا روویداوە،كوپا ئەمریكاش وویستم گەڕاڵێكی كورت وپوخت بكەم بۆ ئەوەی هەندێك لەم زانیاری وكۆدانەتان بۆ بكەمەوە.\n* یەكەم پاڵەوانیەتی كوپا ئەمریكا لەرێكەوتی 2/16/1916 لە وڵاتی ئەرژەنتین بەرێوەچوو وئۆڕگوای نازناوەكەی بۆیەكەم حار بەدەست هێنا،ئەم رێكەوتەی كوپا ئەمریكا بووە (100) ساڵەی سەربەخۆی وڵاتی ئەرژەنتین بووە لە رێكەوتی 2/16/1816.\n* یەكەم گۆڵی كوپا ئەمریكا لە خولەكی (44) لەلایەن یاریزانی ئۆڕگوای (خۆسێ پێیندپین)،تۆماركرا كە هەڵبژاردەی ئۆڕگوای توانی بە ئەنجامی (4-0) لە هەڵژاردەی چیلی بباتەوە.\n×لەساڵی 1916 تا ساڵی 1974 ناوی جامی ئەمریكای باشوور بوو،بەڵام ساڵی 1975بوو بە كوپا ئەمریكا،و ساڵی 1986 هەر وڵاتێك بە نۆبەت پاڵەوانیەتیەكە بەرێوە ببەن.\n* هەڵبژاردەی ئەرژەنتین زۆرترین سەركەوتنی لەیارییەكانی كوپا ئەمریكا تۆماركردووە،كە لە (179) یاری (115) سەركەوتنی تۆماركردووە.\n* هەریەك لە بینیتۆی بەڕزایل و ماشیۆی ئەرژەنتینی و ئەمپرۆیسی ئۆڕگوای توانیان لەیەك پاڵەوانیەتی زۆرترین گۆل تۆماربكەن،كە هەریەكێكیان (9) گۆڵ بووە.\n* نۆربیتۆ مێندێزی ئەرژەنتین و زیزنهۆی بەڕزایلی تا ئێستا خاوەنی زۆرترین گۆڵن لە تێكڕای پاڵەوانیەتییەكە كە هەریەكەیان (17) گۆڵیان هەیە.\n* داوەری ئەرژەنتینی (خۆسێ بارتۆلۆمی) خاوەنی زۆرتین بەرَێوەبردنی یارییەكانی كوپا ئەمریكایە كەتوانیویەتی (25) یاری بەرێوەببات.\n* یاریزانی بەڕازیلی (ئیڤاریستۆ دی ماسیدۆ) تا ئێستا خاوەنی زۆرترین گۆڵە لەیەك یارییدا،كە توانی لەیاری هەڵبژاردەكەی بەڕزایل لە كۆڵمبیا بباتەوە بە ئەنجامی (9-0) ئەم یاریزانە (5) گۆڵی تۆماركرد لەساڵی 1957.\n* گەورەتین ئەنجام لە كوپا ئەمریكا،هەڵبژاردەی ئەرژەنتین توانی لەهەڵبژاردەی ئیكوادۆڕ بە ئەنجامی (12-0) بباتەوە ساڵی 1942.\n* جۆنیۆر مۆنتینیۆ یاریزانی هەڵبژاردەی كۆڵۆمبیا،بچووكترین یاریزانە لە مێژووی كوپا ئەمریكا بەشداری كردبێت،كە تەمەنی (16) ساڵ و (172) رۆژ بووە.\n* هەڵبژاردەی ئۆڕگوای (15) نازناو هەڵبژاردەی ئەرژەنتین (14) نازناو لەپێشەنگی وڵاتانی ئەمریكای باشوورن.\n* هەڵبژاردەی ئەرژەنتین تاكە هەڵبژاردەیە بۆ سێ جار لەسەریەك نازناوی كوپا ئەمریكای بەدەست هێناوە،لە ساڵەكانی (1945و1946و1947).\n* هەڵبژاردەی ئەرژەنتین یەكەم هەلبژاردەیە (30) چۆتە یاری كۆتایی كوپا ئەمریكا،بەڵام (14) نازاناوەكەی بەدەست هێناوە و(16) جار نازناوەكەی لەدەستداوە!.\n* وڵاتی ئەرژەنتین تاكە وڵاتە (9) جار میوانداری كوپا ئەمریكای كردووە.\n* هەردوو هەڵبژاردەی ڤینزویلا وئیكوادۆڕ لە 105 ساڵی رابروو نەیان توانیوە هیچ نازناوێكی كوپا ئەمریكا بەدەست بێنن.\n* كوپا ئەمریكای 2021 بەڕزایل،وڵاتی بەڕزایل بۆ (6) جار میوانداری ئەم پاڵەوانیەتییە دەكات.\n* (جاك گرینۆیل) كە راهێنەری پیڕۆبوو ساڵی 1939كە بە رەگەز بەریتانی بوو،هەروەها راهێنەری پۆلیڤیا (دانیلۆ ئەلفیم) ساڵی 1963 كە بە رەگەز بەڕازیلی بوو ئەم دوو راهێنەرە لە مێژووی كوپا ئەمریكا نازناویان بۆوڵاتی جگە لەخۆیان بەدەست هێناوە.\n* هەڵبژاردەی كۆڵۆمبیا لە ساڵی 2001 بووە باشتیرن هەڵبژاردە كە توانی لەیەك پاڵەوانیەتی شەش سەرركەوتن بەدەست بێنێت و هیچ یارییەك نەدۆرَا و(11) گۆڵی تۆماركرد و هیچ گۆڵێكی لێ تۆمارنەكراوە.\nمیسی دوای كوپای دەبێت؟!\nیاریزانی هەڵبژاردەی ئەرژەنتین میسی لە چل وحەوتەمین كوپا ئەمریكا،ئایا دەبێتە دوا وێستگەی وماڵئاویی كردن لە كوپا ئەمریكا،بێگومان تەمەن وهێز دوو هۆكاری سروشتین بۆ ئەوەی دوا كوپای بێت،چونكە ئێستا میسی تەمەنی (33)ساڵە،بۆ كوپای داهاتوو دەبێتە (37) ساڵّ!.\nبۆ جاری یەكەم ولە ماوەی (105) ساڵی رابردوو،كۆپا ئەمریكا بڕیاربوو ساڵی 2020 لە ئەرژەنتین و كۆڵۆمبیا بەرێوەبچێت،بەڵام بەهۆی ڤایرۆسی (كۆڕۆنا ...كۆڤید 19)،ئەم پاڵەوانیەتییە دواخر بۆ ساڵی 2021،بەر لە چەند رۆژێك بەهۆی رێژەی زۆری تووشبوانی ئەم ڤایرۆسە لە وڵاتی ئەرژەنتین، (كۆنمیبۆل) بڕیاریدا و زۆر بەخێرایی و بۆ یەكەمجار لەمێژووی پاڵەوانیەتییە جیهانیەكان،كوپا ئەمریكا لە ئەرژەنتین وكۆڵۆمبیا،بگواسترێتەوە وڵاتی بەرازیل،بۆیە كۆڕۆنا دوو گورزی كوشندەی لە كۆپا ئەمریكادا،یەكەمیان ساڵێك دوایخست،دووەمیان ئەرژەنتین وكۆڵۆمبیای بێبەش كرد،سێیەمیان كۆڕۆنا بووە نازناوی چل وحەوتەمین كۆپا ئەمریكای بەرازیلی 2021.\nمیدیاكاری وەرزشی سوودی لە كۆپا ئەمریكا بینیوە؟!\nپرسیارێكی قورس و وڵانێكی ئاسان،بێگومان نەخێر جگەلە زانیاری وسەیركردن هیچ سوودمان لێ نەبینیوە،جگە لەوەی تۆ هاندەری هەر هەڵبژاردەیەكی لەم پاڵەوانیەتییە،لەبەرچی سوودمان لێ نەبینیوە؟ (105) ساڵ بەسەر كۆپا ئەمریكا تێپەڕ دەبێت،نە میدیاكارێكی وەرزشی كوردی ونە دەزگایەكی راگەیاندنی وەرزشی كوردی و بەمنیشەوە نەمان توانیوە یەك چركە بە فەڕمی وئاسایی روماڵی ئەم پاڵەوانیەتییە بكەین،هەروەها ئەسڵەن بانگهێشت نانەمان هەر بۆ نەهاتووە،من باسی پەیوەندی و برادەرایەتی ناكەم!!،بۆیە بۆ چل وهەشتەمین كۆپا ئەمریكا گرنگ تاكی كورد وەكو میدیاكاری وەرزشی وهەروەها دەزگاكانی راگەیاندنی كوردی ببن بە ژمارە،وەكو گەلانی جیهان رۆلیان هەبێت،گەر سادەش بێت،چونكەلە ئایندەپەرەی پێدەدەرێت وباشتر دەبێت،گرنگەلە ئایندە هەوڵ وكۆشش بكەین بۆ ئێمەش شوێن پەنجەمان هەبێت وەكو گەلانی جیهان.\nپاڵەوانەكانی كوپا ئەمریكا\nتاكەهەڵبژاردەی ئەمریكای باشوور بۆ سێ جار لەسەر یەك بۆتە پاڵەوانی كوپا ئەمریكا هەڵبژاردەی ئەرژەنتینە كاتێ: لە ساڵەكانی (1945و1946و1947) بۆتە پاڵەوان،هەروەها ئەم هەڵبژاردانەش بۆ چەند جارێك بۆ دووجار لەسەر یەك بۆنەتە پاڵەوان،هەڵبژاردەی ئۆڕگوای ساڵەكانی (1916و1917) وهەروەها ساڵەكانی (1924و1925) هەروەها ساڵەكانی (1983و1987)،واتە سێ جار بۆ دوو پاڵەوانیەتی لەسەر یەك بۆتە پاڵەوان/هەروەها هەڵبژاردەی ئەرژەنتین ساڵەكانی (1927و1929) وساڵەكانی (1991و1993) لەسەر یەك بۆتە پاڵەوان،هەروەها هەڵبژاردەی بەڕازیل ساڵەانی (1997و1999) و ساڵەكانی (2004و2007) لەسەر یەك بۆتە پاڵەوان،هەروەها هەڵبژاردەی چیلی ساڵەكانی (2015و2016) لەسەریەك بۆتە پاڵەوان.\nدووپاڵەوانیەتی كوپا ئەمریكا لە یەك ساڵ بەرێوە چوو!.\nپاڵەوانیەتی كوپا ئەمریكا ناسراو بە كۆنمیبۆڵ ژمارەیەكی پێوانەی سەیری لە مێژووی خۆی تۆماركردووە،ئەوەیش پاڵەوانیەتیەكە لە یەك ساڵ دووجار بەرێوەچووە،ئەویش بەم شێوەبوو.\nساڵی1959 (ئۆڕگوای وئەرژەنتین وبەڕازیل).لە ئەرژەنتین بەرێوەچوو.\nساڵی 1959 (ئەرژەنتین و بەڕازیل وپاڕگوای). لە ئیكوادۆڕ برێوەچوو.\nپاڵەوانەكان و دووەم وسێیەمی كوپا ئەمریكا\nیەكەم ساڵی 1916 (ئۆڕگوای وئەرژەنتین و بەڕازیل).\nدووەم ساڵی 1917(ئۆڕگوای وئەرژەنتین و بەڕازیل).\nسێیەم ساڵی 1919(بەڕازیل وئۆڕگوای وئەرژەنتین).\nچوارەم ساڵی 1920 (ئۆڕگوای وئەرژەنتین و بەڕازیل).\nپێنجەم ساڵی 1921 (ئەرژەنتین وبەڕازیل وئۆڕگوای).\nشەشەم ساڵی 1922(پاڕگوای و بەڕازیل و ئۆڕگوای).\nحەوتەم ساڵی 1923(ئۆڕگوای وئەرژەنتین وپاڕگوای).\nهەشتەم ساڵی 1924 (ئۆڕگوای وئەرژەنتین وپاڕگوای).\nنۆیەم ساڵی 1925 (ئەرژەنتین وبەڕازیل وپاڕگوای).\nدەیەم ساڵی 1926 (ئۆڕگوای و ئەرژەنتی و چیلی).\nیانزەهەم ساڵی 1927 (ئەرژەنتین و ئۆڕگوای و پیڕۆ).\nدوانزەهەم ساڵی 1929 (ئەرژەنتین وپاڕگوای وئۆڕگوای).\nسیانزەهەم ساڵی 1935(ئۆڕگوای وئەرژەنتین و پیڕۆ).\nچواردەهەم ساڵی 1937 (بەڕازیل وئەرژەنتین وئۆڕگوای).\nپانزەهەم ساڵی 1939 (پیڕۆ و ئۆڕگوای وپاڕگوای).\nشانزەهەم ساڵی 1941 (ئەرژژەنتین وئۆڕگوای وچیلی).\nحەڤدەهەم ساڵی 1942 (ئۆڕگوای وئەرژەنتی وبەڕازیل).\nهەژدەهەم ساڵی 1945 (ئەرژەنتین وبەڕازیل و چیلی).\nنۆزدەهەم ساڵی1946 (ئەرژەنتین وبەڕازیل وپاڕگوای).\nبیستەم ساڵی 1947 (ئەرژەنتین وپاڕگوای وئۆڕگوای).\nبیست ویەك ساڵی 1949 (بەڕازیل وپاڕگوای وپیڕۆ).\nبیست ودوو ساڵی1953 (بەڕازیل وپاڕگوای و ئۆڕگوای).\nبیست وسێ ساڵی 1955(ئەرژەتین وچیلی وپیڕۆ).\nبیست وچوار ساڵی 1956 (ئۆڕگوای وچیلی وئەرژەنتین).\nبیست وپێنج ساڵی 1957 (ئەرژەنتین وبەڕازیل وئۆڕگوای).\nبیست وشەش ساڵی1959 (ئۆڕگوای وئەرژەنتین وبەڕازیل).لە ئەرژەنتین بەرێوەچوو.\nبیست وحەوت ساڵی 1959 (ئەرژەنتین و بەڕازیل وپاڕگوای). لە ئیكوادۆڕ برێوەچوو.\nبیست وهەشت ساڵی 1963(پۆلیڤیا و پاڕاگوای و ئەرژەنتین).\nبیست ونۆ ساڵی 1967(ئۆڕگوای وئەرژەنتین وچیلی).\nسی ساڵی 1975 (پیڕۆ و كۆڵۆمبیا و بەڕازیل).\nسی ویەك ساڵی 1979 (پاڕگوای وشیلی و بەڕازیل).\nسی ودوو ساڵی 1983 (ئۆڕگوای وبەڕازیل و پاڕگوای).\nسی وچوار ساڵی 1989(بەڕازیل وئۆڕگوای وئەرژەنتین).\nسی وپێنج ساڵی 1991 (ئەرژەنتین وبەڕازیل و چیلی).\nسی وشەش ساڵی 1993(ئەرژەنتین ومەكسیك و كۆڵۆمبیا).\nسی وحەوت ساڵی 1995 (ئۆڕگوای وبەڕازیل و كۆڵۆمبیا).\nسی وهەشت ساڵی 1997 (بەڕازیل وپۆلیڤیا و مەكسیك).\nسی ونۆ ساڵی 1999 (بەڕازیل وۆڕگوای و مەكسیك).\nچل ساڵی 2001 (كۆڵۆمبیا ومەكسیك و ئۆڕگوای).\nچل ویەك ساڵی 2004 (بەڕازیل وئەرژەنتین و ئۆڕگوای).\nچل ودوو ساڵی 2007 (بەڕازیل و ئەرژەنتین و مەكسیك).\nچل و چوار ساڵی 2015 (چیلی وئەرژەنتین و پیڕۆ).\nچل وپێنج ساڵی 2016 (چیلی و ئەرژەنتین و كۆڵۆمبیا).\nچل وشەش ساڵی2019 لە بەڕازیل (بەرازیل،پیڕۆ،ئەرژەنتین).\nچل و حەوت ساڵی 2021 لە بەرازیل ..........!!!؟؟؟؟\nهەڵبژاردەی ئەرژەنتین دوو لەسەر سێی كوپا ئەمریكایە!\nهەڵبژاردەی ئەرژەنتین تاكە هەڵبژاردەی ئەمریكای باشوورە كە لە كۆی (47) پاڵەوانیەتی كوپا ئەمریكا (30)جار سەركەتووە بۆ یاری كۆتایی،بەڵام لەمەش سەیرتر لەم (30) سەركەوتنە (14) جار جامەكەی بەدەست هێناوە و(16) جاریش دۆڕاوە وپلەی دووەمی بەدەست هێناوە.\nهیكتۆر ریفادافیا گۆمێز گۆڕوای دامەزرێنەر ویەكەم سەرۆكی كۆنمیبۆڵ،رێكەوتی 17/7/1870 لە (دۆلۆریس) ی ئۆڕگوای لەدایكبووە،ئەو رۆژنامەنووس و سیاسی ویاریزانی تۆپی پێ بووە،هیكتۆر لە ساڵی 1916 تا ساڵی 1936یەكەم سەرۆكی كۆنمیبۆڵ بووە بۆ ماوەی (20) ساڵ،هیكتۆر لەرێكەوتی 25/7/1936 لە تەمەنی (66) ساڵی لە پایتەختی ئۆڕگوای مۆنتڤیدۆ كۆچی دوایی كردووە.\nكۆنمیبۆڵ ((جۆنمەبۆل) یان ( جسف،بەزمانی ئیسپانی واتە (یەكێتی تۆپی پێی ئەمریكای باشوور)،كۆنمیبۆڵ كارەكانی رێكخستن وئەنجامدانی تێكڕایی خول وپاڵەوانیەتییەكانی ئەمریكای اشوورە، وەكو (كوپا ئەمریكا و جامی لیپرتادۆریس)،ئەم رێكخراوە لە 9/7/1916 دامەزراوە،بارەگای سەرەكی لە (لۆكی) لە وڵاتی (پاڕگوای)ە،بە زمانەكانی (ئیسپانی و پورتوگالی) قسەدەكەن ودەنووسن،سەرۆكی ئیسَتای (ئەلیخاندڕۆ دۆمینگیز)ی ئۆرگواییە،بە مەبەستی یەكگرتنەوەی كیشوەری ئەمریكای باشوور، (هیكتۆر ریفادافیا گۆمێز) ی ئۆڕگوای ئەم رێكخراوەی دامەزراند،ئەو كات وڵاتانی (ئەرژەنتین وئۆڕگوای وبەڕازیل و چیلی) بوونە ئەندام،یەكەم پاڵەوانیەتی لە (بۆینس ئایرس) ی پایتەختی ئەرژەنتین ساڵی 1916 بەرێوەچوو،ئۆڕگوای لەگەڵ ئەرژەنتین بەبێ گۆڵ یەكسان بوون،بەڵام ئۆڕگوای خاڵی زیاتر بوو و بووە پاڵەوانی یەكەم جامی ئەمریكای باشوور.\nساڵی 1921 پاڕگوای بوو بە ئەندام،ساڵی 1925 پیڕۆ بوو بە ئەندام،پۆلیڤیا ساڵی 1926 بوو بە ئەندام،ئیكوادۆریش ساڵی 1927،كۆڵۆمبیاش ساڵی 1936 بوو بە ئەندام،ڤینزویلاش ساڵی 1952 بوو بە ئەندام،هەروەها ئەو وڵاتانەی ئمریكای باشوور پێك دێت لە (ئەرژەنتین،بەڕازیل،كۆڵمبیا،ڤینزویلا،پاڕگوای،ئۆڕگوای،چیلی،پیڕۆ،ئیككوادۆڕ،پۆلیڤیا)،لەرێكەوتی 29/11/2016 بەهۆی كارەساتی كەوتنە خوارەوەی فرۆكەی بەڕازیلی هێلی (لامیا) ی ئاسمانی،كە تیپی تۆپی پێی یانەی (شابیكۆینسی) بەڕازیلی هەڵگرتبوو،لە ئەنجامدا بە تاقمی فرۆكەوانیەكەی ویانە بەڕازیلیەكە كە(81) كەس بوون،تەنها (5) كەس دەربازییان بوو،بۆیە تا ئێستا (كۆنمیبۆڵ) تێكڕایی چالاكییەكانی وەستاندووە تاكاتێكی نادیار.\nخۆسیە رامۆس دی فریتاس اڵی 1957تا1959.\nفریمەن سور هیویتا ساڵی 1959تا 1961.\nخوان ئەنخێل نابوت ساڵی 2014تا 2015.\nئەلیخاندڕۆ دۆمینگێز لە ساڵی 2016 تا ئێستا بەردەوامە.\nوڵاتانی كۆنكاكاف و ئەمریكای ناوەڕاست و دەریای كاریبی\nكۆناكاف واتە ئەمریكای باكوور لە وڵاتەكانی (كەنەدا ومەكسیك و ئەمریكا وگریلاند) پێك دێت،ئەمریكا ناوەڕاست پێك دێت لە وڵاتەكانی (سلفادۆر و پەنەما وگواتیمالا و نیكاراگوا و كۆستەریكا و هیندۆڕاس و بلیز)،هەروەها وڵاتانی دەریای كاریبی پێك دێت لە (ئۆربا و ئەنتیگا و باربۆدا و ئەنگویلا و بەهاما و پۆرتۆ ریكۆ و باربادۆس و دوورگەی بەرمۆدا و دوورگەی كایمان و دوورگەی گوادلوب و دوورگەی عەزڕای بەریتانی و دوورگەی ئەنتیلی هۆڵەندی و دوورگەی تركس وكایكۆس و ترینیداد و تۆباگۆ و كوبا،دوورگەی گوادلوب و كۆماری دۆمەنیكان و جامایكا و گرینادا و گینیا و هایتی و مۆنتسرات و مارتینیك و سانت فنسینت و گرینادینز و سانت لۆسیا و گویانای فەڕەنسی،بونیر،سان بیار ومیلكون،كوراساو و سانت كیتس نیفیس وسان مارتن و سۆرینام و دوورگەی عەزڕای ئەمریكی و دوورگەی گوادلوب و گیانا و گوورگەی كایمان و مارتینیك).\n(105) ساڵەكوپا ئەمریكا بەرێوەدەچێت میدیاكاری كوردی چ سوودی لێ بینیوە؟!\nگەر باسی هەر چوارپارچەی كوردستان بكەم،بڕواناكەم جگە لەباشوور هیچ رووماڵێكی ئەم پاڵەوانیەتییە كرابێت،هۆكارەكانیش زۆرن،نەبوونی كیانێكی سەربەخۆ لەپارچەكانی تر،لەباشووری كوردستانیش تا دوای راپەڕین ساڵی 1991هیچ رووماڵێك یاخود گواستنەوەی یارییەكان بۆ كوردستان وعێراق تەنها لەشێوەی هەواڵ،یاخود گۆڵەكان بیندراوە،هۆكارەكانیش ئەنقەست بووە،چونكە قەدەغەیان كردووە تاكی كورد زانیاری تەنانەت لە وەرزشیش هەبێت.\nدوای راپەڕین لەساڵی 1991 تا ئێستا 2021،كورد لە باشووری كوردستان هیچ دەزگایەكی تایبەت بە میدیای وەرزشی كوردی نەبووە،سەبارەت بە میدیاكارانی وەرزشیش ناوەناوە بەهۆی گرنگی پێنەدان لەلایەن دەزگاكانی راگەیاندن،هەروەها بەهۆی جیاوازی كات لەنێوان كوردستان وكیشوەری ئەمریگای باشوور،نەك گرنگی پێنەدرابوو،بگرە تا كۆتایی پاڵەوانیەتییە لەزۆربەی زۆری دەزگاكان مێش میوانانیان نەبوو!،بەڵام میدیاكارانی وەرزشی كوردستان،بەهۆی خۆشویستیان بۆ وەرزش و تۆپی پێ وكوپا ئەمریكا،بەهەرشێوەیەك بێت وویستیان ئەوە بووە بتوانن زانیاری پەیدابكەن وسەیری یارییەكان بكەن،تەنانەت لە رۆژنامە وگۆڤارەكانیش وەرزشی بیانیش بێت ئەنجام وكاروچالاكیەكانیان رووماڵكردووە،بەڵام نەبۆتە هۆی ئەوەی بەشێوەیكی ئەكادیمی رووماڵكی ئەم پاڵەوانیەتییە بكەن،بۆیە لەداوی (105) كوپا ئەمریكا ئێمە نەمان توانیوە وەكو كورد كارێكی ئەكادیمی وپڕۆفیشناڵانە بكەین وەكو گەلانی جیهان،من ئومێد دەكەم لە دوای (105) لە كوپا ئەمریكای بەڕازیل بتوانین هەموومان بەیەكەوە قۆڵی لێ هەڵماڵین وببین بە هاوشانی میدیاكارانی وەرزشی جیهان و ئەم پاڵەوانیەتییە رووماڵ بكەین وزۆرترین وباشترین ونوێترین وچاكترین زانیاری بە هەر چوارپارچەی كوردستان بدەین و بەتایبەت بۆ میدیاكاران و وەرزشوانان،تا بڵێین ئێمەش هەین.\nڤاڕ سوود و زیانەكانی لە كوپا ئەمریكا!\nلەچل وشەشەمین كوپا ئەمریكای بەڕازیل، بۆ یەكەم جار سستەمی (ڤاڕ) بەكارهات،ئەمەش دەبێتە هۆكارێكی باش بۆ ئەوەی كەمترین هەڵە رووبدات،چونكە هەروەكو زاندراوە لە ئەمریكا باشوور یاری تۆپی پێ بە توندی و دەمارگیری ناوزەندكراوە،ئەمەش هەرەم لەیارییەكانی ئەمریكای باشوور زۆرترین كارتی رەنگاو رەنگ دەبینین،بەتایبەتی كارتی سوور،بەڵام زۆرجارانیش یاریزانەكانی ئەم كیشوەرە سوودێكی بۆیان هەیە،ئەویش كاتێك وەكو پیشەگەر لە وڵاتانی جیهان بەتایبەتی وڵاتانی ئەوروپا یاری دەكەن،دەبێتە مامەی هێز وهێزی جەستەیی و بەرگریكردن لە تیپەكەی،بۆیە زۆرترین یاریگاكانی جیهان وبەتایبەتی ئەوروپا یاریزانی ئەمریكای باشوور ئەستێرەن،بۆیە سستەمی ڤاڕ دەكرێت بڵێین ئەمجارەیان توندوتیژی ودەمارگیری كەم دەكاتەوە ویاریزانی ئەم كیشوەرە رێڕەوی نیمچە ئەوروپی بگرنە بەر! یاخود دەكرێ بڵێین ڤاڕ یایزانەكان دەپارێزێ وكارتە رەنگاورەنگەكان كەم دەكاتەوە و هەڵەكانیش روونتردەبێت وكەمتر روودەدات،بۆیە ناكرێت بڵێین بەهۆی وەستانی خولەكێك یان دوو خولەك لەیاری،ڤاڕ ببێتە هۆكار خاوبوونەوەی یارییەكە وزیانی هەبێت،چونكە لە كۆتایی گیانی مرۆڤەكان لەهەموو گرنگترە.\nسەرۆكەكانی یەكێتی تۆپی پێی ئەمریكا باشوور (كوپا ئەمریكا) لە ساڵی 1916تائێستا\nبۆیەكەم جار لەدوای دامەزراندنی یەكێتی تۆپی پێی ئەمریكا باشوور لەساڵی 1916،بەڵام مێژوو باسی كردووە كە كوپا ئەمریكا سەرەتا ساڵی (1910) دەستی پێكردووە،بەڵام وەكو (تاقیكردنەوە – تێست) بووە،بەڵام ب فەڕمی بەبۆنەی سەد ساڵەی سەربەخۆی وڵاتی ئەرژەنتین ساڵی 1916 دەستی پێكردووە،لەساڵی دامەزراندنی تا ساڵی 1975 ناوی پاڵەوانیەتییەكە جامی ئەمریكای باشوور بووە،پاشان ساڵی 1975 كرا بە (كوپا ئەمریكا)،لەساڵی 1916 تا ساڵی 2019 ئەم یەكێتییە تا ئێستا (13) سەرۆك بەرێوەی بردووە،كە یەكەم سەرۆك لەساڵی 1916 بەناوی (هیكتۆر ریڤاداڤیا گۆمێز) ی ئۆڕگوای،تا ئێستا كە (ئەلیخاندرۆ دومێگێز) ی پاڕگوای كە لە ساڵی 2016 سەرۆكە تا ئێستا 2019.\nناوی سەرۆك و ساڵی بەردەوام بوون لەسەرۆكی یەكێتی تۆپی پێی ئەمریكا باشوور\nسەرەتا بە پێوویستی دەزانم كورتە باسێكی ژیانی یەكەم و كۆتا سەرۆكی كوپا ئەمریكا بكەم،هەروەها باسی ژیاننامەی مانەوەی زۆرترین ساڵ بە سەرۆكی كوپا ئەمریكا،ئینجا ناوی ساڵی بەردەوام بوونی تێكڕایی سەرۆكەكان لەساڵی 1916تا ساڵی 2019 بكەم.\nهیكتۆر لە 17/7/1880لە دۆلۆریسی وڵاتی ئۆڕگوای لەدایكبووە،هیكتۆر رۆژنامەنووس و سیاسی و یاریزانی تۆپی پێ بووە،ئەو یەكەم سەرۆكی یەكێتی تۆپی پێی ئەمریكای باشوور بووە،كە لەرێكەوتی 2/6/1916 تا ساڵی 1936 دەست بەكاربووە،هیكتۆر لە رێكەوتی 25/7/1936 لە تەمەنی (66) ساڵی لە (مۆنتیڤیدیۆ) پایتەختی ئۆڕگوای كۆچی دوایی كردووە.\nئەلیخاندرۆ دۆمینگێز ویڵسن سمیس\nئەلیخاندڕۆ لە25/1/1072 لە ئەسۆنسیۆنی وڵاتی پاڕگوای لەدایكبووە،ئەلیخاندڕۆ ئەو (پیاوی كارە) و لە مانگی یەكی ساڵی 2016 تا ئێستا سەرۆكی یەكێتی تۆپی پێی ئەمریكا باشوور (كوپا ئەمریكا)یە،تەمەنی (47) ساڵەو بەردەوامە لەكارەكەی.\nنیكۆلاس لیو ئەلمیرۆن\nنیكۆلاس لەرێكەوتی 10/9/1928 لە پاڕگوای لەدایكبووە،نیكۆلاس رۆژنامەنووس وپارێزە وبەرپرسی وەرزشییە،ساڵی 1971تا ساڵی 1984سەرۆكی یەكێتی تۆپی پێی پاڕگوای بووە،نیكۆلاس رەگەزنامەی (پارگوای و كۆڵۆمبیا و ئیسپانیا) ی هەیە،نیكۆلاس لەرێكەوتی 1/5/1986 تا 30/4/2013 سەرۆكی یەكێتی تۆپی پێی ئەمریكا باشوور (كوپا ئەمریكا) بووە، بەم هۆیەوە تا ئێستا نیكۆلاس لیوز بۆتە خاوەن مانەوەی درێژترین سەرۆك لە كوپا ئەمریكا،كە مانەوەی (27) ساڵ بووە لە سەرۆكی كوپا ئەمریكا،نیكۆس لیوز ئێستاش لە ژیان ماوە وتەمەنی (91) ساڵە.\n1-هیكتۆر ریڤاداڤیا گومێز لەساڵانی 1916تا1936.\n2-لویس سالیسی لەساڵی 1936تا 1939.\n3-لویس ڤانزویلا لەساڵی 1939تا1955.\n4-كارڵۆس دیتبۆَڕن لەساڵی 1955تا1957.\n5-خۆسێ رامۆس دی فریتاس لەساڵی 1957تا1959.\n6-ڤێرمن سور هیویتا لەساڵی 1959تا1961.\n7-رائوڵ كۆڵۆمبۆ لەساڵی 1961تا1966.\n8-تیوفیلۆ سالیناس لەساڵی 1966تا1986.\n9-نیكۆلاس لیوز لەساڵی 1986تا2013.\n10-یۆجینیۆ فیگێر یدۆ لەساڵی 2013تا2014.\n11-خوان ئەنخێل نابوت لەساڵی 2014تا2015.\n12-فیلمار ڤالدێز لەساڵی 2015تا2016.\n13-ئەلیخاندرۆ دۆمینگێز لە ساڵی 2018 تا ئێستا!.


پروژێ یه‌كا چاره‌سه‌ركرنا ئاڤاگران بو سێ كه‌مپا وخوجهێن دهوكێ هاته ڤه‌كرن | پارێزگەھا دھوك\non: ديسمبر 03, 2019\nئه‌ڤرو سپێدێ 3/ 12/2019 ب ئاماده‌بونا به‌رێزان به‌هزاد على ئاده‌م پارێزگه‌رێ دهوكێ ب وه‌كاله‌ت وحسین خالد قایمقامێ قه‌زا سێمێلێ واسماعیل محمد هاریكارێ پارێزگه‌رى بو كاروبارێن مروڤایه‌تى وچه‌ند به‌رپرسێن حزبى وئیدارى پروژێ یه‌كا چاره‌سه‌ركرنا ئاڤاگران بو سێ كه‌مپا وخوجهێن دهوكێ ل سنورێ ناحیا فه‌یدیێ هاته ڤه‌كرن .\nدرێ ورسمێن ڤه‌كرنا پروژه‌ى دا په‌یڤێن رێكخراوێن (ACTED)و(GIZ) یا ئه‌لمانى هااتنه خاندن وگرنگیا پروژه‌ى هاته دیاركرن.\nپاش پارێزگه‌رێ دهوكێ ب وه‌كاله‌ت دپه‌یڤه‌كێدا ده‌ست خوشى وسوپاسیا رێكخراوێن (ACTED)و(GIZ) یا ئه‌لمانى وباژێرڤانیێن پارێزگه‌هێ وهه‌موو لایه‌نێن دن كر كو ئه‌ڤ پروژێ گرنگ بجه ئینایه .\nهه‌روه‌سا ته‌كه‌زكر كو پروژێن چاره‌سه‌ركرنا ئاڤا گران مفایێن خویێن باش هه‌نه ژرویێ ته‌ندورستى وبو كه‌رتێ چاندنێ هه‌روه‌سا بوپاقژ راگرتنا ژینگه‌هێ وخواست كو حكومه‌تا هه‌رێمێ ورێڤه‌به‌ریا گشتى یا باژێرڤانیا وسه‌روكاتیا باژێرڤانیا دهوكێ بیرێ ل چێكرنا ڤان جوره پروژا بكه‌ن وئاریشا ئاڤا گران چاره‌سه‌ركه‌ن .\nپاش نونه‌رێ رێڤه‌به‌ریا باژێرڤانیا رونكرن دانه سه‌ر پروژه‌ى وگرنگیا وى بو چاره‌سه‌ركرنا ئاڤا گران .\nپاش پروژه ب ره‌نگه‌كێ فه‌رمى هاته ڤه‌كرن وگه‌ریانه‌ك ل ناڤ هاته كرن.\nهه‌ژى گوتنێ یه پروژه ل سنورێ ناحیا فه‌یدیێ ل سه‌ر 20دونه‌مێن ئه‌ردى هاتیه دورستكرن و 4 گولێن ئاڤێ یێن مه‌زن بو چاره‌سه‌ركرنا ئاڤا گران هاتینه چێكرن وئاڤا گران ب تانكا دێ هێته ڤه‌گوهاستن ، پروژه‌ى شیان هه‌نه روژانه( 1000هه‌تا 1100)مترێن سێ جار یێن ئاڤا گران چاره‌سه‌ركه‌ت وئاڤ وزبلێ دمینیت بو چاندنێ دێ هێته ب كارئینان ، پروژه ب پشته‌ڤانیا دارایى یا رێكخراوا (GIZ) یا ئه‌لمانى ب كوژمێ ئێك ملیون یورویا هاتیه چێكرن ، ل قوناغا ئێكێ خه‌لكێ كه‌مپێن دومیز ئێك ودومیز دوو وكه‌مپا خانكێ دێ مفاى ژێ بینن ول قوناغا دووێ خه‌لكێ خوجهێن باژێرێ دهوكێ وده‌روبه‌ران دێ مفاى ژێ وه‌رگرن.


سزای ئابووری وه‌كو ئامرازێك بۆ خۆسه‌پاندن | KURDPLAT\nکوردپلات 5/20/2022 01:43:00 ص ليست هناك تعليقات\n1- بلۆككردن (تجمید) واته ده‌ستبه‌سه‌راگرتنی هه‌موو ئوسولی دارایی ئه‌و وڵاته‌ی كه خۆرئاواییه‌كانی تووڕه كردووه، بلۆككردنی ژمێریاری دامه‌زراوه‌كانی ده‌وڵه‌ت و ئه‌و كه‌سانه‌ی كه ده‌ستیان هه‌یه له بڕیاردانی ئه‌و ده‌وڵه‌ته.\n2- كۆت و به‌ندی دارایی: دوورخستنه‌وه له سیستمی حه‌واڵه‌كردنی دارایی پاره (SWIFT) بۆ ناردن و گواستنه‌وه‌ی پاره بۆ هه‌موو وڵاتانی جیهان، ئه‌م سیستمه له‌لایه‌ن هه‌زاران دامه‌زراوه‌ی داراییه‌وه له زیاتر له دوو سه‌د وڵات به‌كار ده‌هێنرێت، بۆ نموونه ئه‌م سزایه له ساڵی 2012 دژبه ئێران به‌كارهێنرا، كه به‌هۆیه‌وه ئێران به‌شی زۆری داهاتی نه‌وتی و بازرگانی ده‌ره‌وه له ده‌ستدا .\n3- دوورخستنه‌وه له مه‌قاسه‌ی دۆلار: قه‌ده‌غه‌كردن و بلۆككردنی هه‌موو ئاڵوگۆڕێكی دراو كه به دۆلاری ئه‌مریكی ئه‌نجام بدرێت، سزادانی هه‌ر ئه‌و كۆمپانیایه‌كی خۆرئاوایی كه هه‌ڵسوكه‌وت و ئاڵوگۆڕی دارایی له‌گه‌ڵ وڵاتی سزادراودا بكات .\n4- رێگرتن له ده‌ستگه‌یشتن به بازاری قه‌رزه نێوده‌وڵه‌تییه‌كان: ئه‌مه رێكارێكه رێگره له به‌ده‌ستهێنانی پاره‌ی قه‌رز بۆ گه‌شه‌پێدان، ئه‌مه‌ش ده‌بێته هۆی به‌رزبوونه‌وه‌ی تێچووی قه‌رز له وڵاتداو دابه‌زینی به‌های پاره‌ی نیشتمانی .\n1- عیراق :


جیاوازییەکانی نێوان ئۆجەلان و تاڵەبانی ….زانا بەهرام لەندەن – Denegkan\nجیاوازییەکانی نێوان ئۆجەلان و تاڵەبانی ….زانا بەهرام لەندەن\nجیاوازییەکانی نێوان ئۆجەلان و تاڵەبانی\nزانا بەهرام لەندەن\nبێگوومان قسەکردن لە سەرکەسیەتی سەرکردە چەمکێکی ئاڵۆزە و پێویستی بە لێکۆڵینەوەی ورد و زانستی و بارگراویکراو و پشت بەستوو هەیە ، بەدەیان سەرچاوە و پێناسەو شیکاری جۆر بەجۆر ، بەڵام بۆ ئەوەی ئێمە بتوانین جیاوازییەکانی نێوان دوو سەرکردە ببینین و بەراوردێک بکەین لە نێوانیان ، بە تایبەتی کە ئەم دوو مرۆڤە وەک دوو سەرکردە ی کارێزمایی دەربکەون و گەلەکەیان وەک فریاد رەسێک لێیان بڕوانێو چارەنوسی خۆیان پێوە بەستبێتەوە ،دەشێت بتوانین پشت بە دیکۆمێنت و مێژووی خەباتی ئەم دوو مرۆڤە ببەستین بۆ تێگەیشتنمان لە راستی جیاوازیییەکانیان .\nلە سی ساڵی رابورد و ئێمە شایەدی سەرهەڵدانی دوو بزوتنەوەی کوردین لە باشوری کوردستان و باکوری کوردستان ، ئەم دوو پارتە بە سەرۆکایەتی( جەلال تاڵەبانی و عەبدوڵائۆجەلان )بوو.\nتاڵەبانی و سەرەتایی دەرکەوتنی :\nبەو پێیەی تاڵەبانی هیچ کاتێک هەڵگری فکر و ئایدۆلۆجییەکی جێگیر نەبووە و وەک کەسێکی دووفاقی فێڵ باز دەرکەوتووە ،بۆیەگومانی تێدا نیە ئەگەر ریکخراوی قوتابیانی پارتی و دواتر ناکۆکییەکانی نێوان کوتلەکانی شۆرشی ئەیلوول بەسەرۆکایەتی مەلا مستەفا و ئیبراهیم ئەحمەد نەبوایە ، مومکین نەبوو تاڵەبانی بتوانێ دەربکەوتبایە، واتا هەمیشە تاڵەبانی ناوێک بووە لە سایەی ناوەکانی تری ناو بزوتنەوەی رزگاری خوازی باشوری کوردستان .\nئۆجەلان و سەرەتایی دەرکەوتنی :\nبەپێجەوانەی تاڵەبانی ئۆجەلان هەر لە سەرەتایی دەرکەوتنی لە زانکۆیی (ئەنقەرە) کاتێک لە بەشی زانستی سیاسی دەخوێنێ و بەش داری کار و چالاکییەکانی ئەوکاتەی بزوتنەوە و هێزە چەپەکانی تورکیا دەکات ، واتا لەم قۆناغە بەدواوە و لە ژێر کاریگەریی و گۆرانی بارو دۆخ لە تورکیا ، ئۆجەلان لە ئەنجامی ئەو فکر و ئایدۆلۆجییەتەی پێی گەیشت بوو ، هەوڵی دروست کردنی گروپێک دەدات .\nهەڵگیرساندنی شۆرش لە ناوەراستی حەفتاکان لە باشور و باکوری کوردستان\nتاڵەبانی و هەڵگیرساندنەوەی شۆرش لە باشور\nلە دوایی ئاش بەتاڵی شۆرشی ئەیلوول لە ناوەراستی حەفتاکان ، ئەو دەرفەتە بۆ تاڵەبانی دەرەخسێ کە سود لە هەستی بێزاری و تورەیی خەڵکی باشوری کوردستان لە رژێمی ئێراق و ئێران وەرگرێ و پارتێک دابمەزرێنێ ، واتا قەیرانەکە لە باشور نەمانی سەرکردە و شۆرش بوو نەک قەیرانی لاوازیی هەستی نیشتیمان پەروەری لە لای کوردی باشور ، ئەوەی کە تاڵەبانی کردی تەنهاسود وەرگتنی بوو لە ئەزموونی خۆی لە ناو شۆرشی ئەیلوول و ناسین و کۆکردنەوەی چەند گروپ و کەسایەتییەکی دەست وپێ سپی و بوو کە توانایی رکابەری کردنی تاڵەباییان نەبوو ، چونکە بیرمان نەچێت تاڵەبانی\nبەهۆیی بوونی لەسەرکردایەتی کوتلەکەی ئیبراهیم ئەحمەد پەیوەندی لە گەڵ دەوڵەتانی ناوچەکە و دوژمنی کورد دروست کرد بوو لە پێناو بەردەوامی دان بە مانەوەی خۆیی ئەو رەوشەی کە باڵەکەیانی تێکەو ت بوو بێ سڵ کردنەوەی لە هیچ شتیک و باشترین نمونەش ساڵی( شێست و شەشە) .\nئۆجەلان و هەڵگیرساندنی بزوتنەوەکەی لە باکور:\nبەپێچەوانەی تاڵەبانی ،گرینگ ترین خاڵی هەڵگیرساندی شۆرش لە باکور لەسەر دەستی ئۆجەلان لە وە دایە کە لە دوایی بێ ئومێد بوون و کپ بووی هەموو ئەو شۆرش و بزوتنەوە و راپەرینانەی کە لە باکور دەمێک بوو بە بن دەست گەیشت بوون و لاوازی هەستی نیشتیمان پەروەری لەلای تاکی کوردی لە باکور لەو پەری دا بوو ، لە کاتێکی ئاوا دا ئۆجەلان و هاوریکانی لە گروپێکەوە بریاری بە پارتی بوون دەدەن، هەتا جیاوازی لە دامەزراندی پارتەکەی ئۆجەلان و تاڵەبانی لە وەدایە کە ئۆجەلان و هاورێکانی لە ناو خاکی کوردستان ولە گوندێکی سەر بەناوچەی (دیاربەکر) بە ناوی (فیس)\nبریاری راگەیاندنی پارتێک دەدەن ، کە ئەویش لە ئەنجامی کۆنگرەیەکی دوورۆژە ، بەڵام بەپێچەوانەوە تاڵەبانی و هاوەڵەکانی لە چایخانەیەکی شام لە وڵاتی سوریا تەنها رەش نوسێک دەنوسن و دواتر دەینێرنەوە بۆ ناو کوردستان و دەڵێن شۆرشمان هەڵگیرساندەوە ؟!.\nئەگەر چاوێک بە مێژووی گەلی کورد دا بخشێنین دەبینین، بەهۆی خەباتە نەپساوەکەی لە دژی داگیرکەرانی وڵاتەکەمان لە هەر چوارپەرچەکەی کوردستان بەردەوام و لە هەموو قۆناغەکانی رابور دوو دا مرۆڤی سەرکردەی تیادا هەڵ کەوتووە، جا ئەم سەرکردانە سەرکردایەتی ئەمارەتێکی کوردیان کردبێت یاخود بزوتنەوە و راپەرین و شۆرشێکی چەکدارانەیان کردبێت ،بەڵام پرسیارەکە لێرەدا ئەوەیە کە بۆ چی ئەم سەرکردانە نەیان توانیوە بەبەرگێکی نوێ و بەئایدۆلۆجیاییەکی نوێ و جیاواز لەو بزوتنەوەو راپەرین و شۆرشانەی پێش خۆیان دەربکەون و سنوری\nمیرنشینەکەیان یاخود ئەو ناوچەو بەشەی کوردستان تێپەرێنن و ببن بە پێشەنگی سەرهەڵدانی بزوتنەوەیەکی مۆدێرن وناسیۆنالیستی کوردی هەتا جیاواز بن لەو ئەمارەت وشۆرشانەی ئەو بەشەی کوردستان کە تێیدا سەریان هەڵداوە ؟!ئایا هۆکارەکان دوژمنانی کورد بوون رێگریان کردووە لە گۆرانە ناو خۆیی وفکرییەکان ؟! ئایا بەهۆیی کۆمەڵێک هۆکاری جیۆپۆلەتیکی و بابەتی بووە ؟! یاخود هۆکاری تری زاتی و کوردتبینی فکری دینی وسیاسی و سایکۆلۆجی لەپشتەوەیە ؟! بۆ وەڵام دانەوەی ئەم پرسیارانەمان بزوتنەوەکەی تاڵەبانی و ئۆجەلان بە نموونە دەهێنینەوە .\nجیاوازییە فکرییەکانی بزوتنەوەکەی تاڵەبانی و ئۆجەلان :\nتاڵەبانی و ئایدۆلۆجیایی پارتەکەی :\nیەکێک لە کەموو کورییە هەرەگەورەکەی تاڵەبانی و پارتەکەی بوونی ئەو بۆشاییە گەورە فکرییەبوو چ وەک سەرکردە لە لایی تاڵەبانی و دواتر رەنگ دانەوەشی لە ناو پارتەکەی بەتاییبەتی و بزوتنەوە رزگاری خوازەکەی باشووی کوردستان بە گشتی ،\nهەر بۆیەش شتێکی نامۆ نابێت ئەگەر سەرکردە و دەمەزرێنەری هەر پارت و شۆرش و راپەرینێک توانایی ئەفراندنی چوارچێوەیەکی فکری و ئایدۆلۆجیەتێتکی جیاوازی نەبێت کۆڵەگەی بزوتنەوەکەی لە سەر بونیاد بنێ ،چۆن دەکرێت چاوەروانی گۆرانی رادیکاڵانەی لێ بکرێت کەسانی بەشداربوو لە شۆرش و لایەنگرانی خۆیی پێ پەروەردە بکات ؟! چونکە وەک چۆن هەر پارت و شۆرشێک پێویستی بە سەرکردەیەکی کارێزماو بەتوانا هەیە ، بەهان شێوەش پێویستە شۆرش پێشرەی کۆمەڵانی خەڵک بێت و چەند هەنگاوێک لە پێش خەڵکەوە بێت، کە بێگوومان ئەمەش بە فەلسەفەیەکی نوێ و پەروەردەی\nبەردەوام و گۆرانی ریشەیی و هەمەلایەنە دەکرێت.\nگوومان لە وە دانییە کە تاڵەبانی کەسێکی بەتواناو خاوەن هێزی قەناعەت پێهێنان وتاکتیکێکی زۆرە، بە هۆیی فێڵ بازیی و ئەزموونی تەمەنی لە ناو بزوتنەوەی رزگاریی خوازی کوردستان ،هەروەها وەک هەر سەرکردەیەکی رۆژهەڵات تینووی دەسەڵات بووە لەم پێناوەشدا تەنها شتێک بەلایەوە گرینگ بووبێت چەسپاندنی هەیمەنە ودەسەڵاتی خۆیی بووە ،ئەمەش نەک تەنها بەسەر پارتەکەی خۆیی دا بەڵکوو هەوڵی سرینەوەو بێ هێز کردنی هەموو ئەو پارتانەشی داوە کە لە گۆرەپانەکە دا لە خەبات کردن دابوونە لە دژی رژیمەکانی ئێڕاق و ئێران چ لە پێش راپەرین و چ لە دوایی\nراپەرین ، تاکە هێزێک نادۆزینەوە کە تاڵەبانی و پارتەکەی شەریان لە گەڵ نەکردبێت وهەوڵی سرینەوەو بێ هێز کردنیان نەدابێت کە ئەمەش بێ سڵ کردنەوە لە هەموو بەهایەکی مرۆڤایەتی و هەستی کورد پەروەرانە پیادەی کردووە، بێگوومان باجەکەشی هەرچییەک بوبێت بۆ گەلەکەی بەلایەوە گرینگ نەبووە .\nئۆجەلان و ئایدۆلۆجیایی پارتەکەی :\nبە خوێندنەوە و سەرنج دانمان لە هەموو ئەو بەڵگە نوسراو بینراوانەی کە لەسەر ئۆجەلان و پارتەکەی لەبەر دەستن ، لەهەمان کاتیش هەموو ئەو راستیانەی کە رۆژانە دەیبینین ، بۆمان دەر دەکەوێ کە کاریگەرتین و پێش کەو توو ترین شۆرش و بزوتنەوەیەک لە مێژووی کوردا بەر پا کرابێت ، ئەو شۆرش و بزوتنەوەیەیە کە ئۆجەلان رابەرایەتی دەکات ؟!\nئۆجەلان نەک هەر گەلێکی لە نائومێدی و بێ هیوایی رزگار کرد ، بەڵکوو توانی لە رێگەی ئەو فکر و ئایدۆلۆجییایەی کە لە ئەنجامی خوێندنەوە و لیکۆڵینەوەی بەردەوامی خۆیی پێیگەیشت ، ئەو گەلە بە رێکخستن بکات لە چوارچێوەی بەرنامەی پارتیک دا ؟! یەکەم شەریش کە ئۆجەلان و پارتەکەی کردیان لە دژی ئاغاو دەرەبەگ و کەسانی جاش و خۆفرۆش بوو ،کە ئەمەش وەک پرەنسیپێک بووە لە لای ئۆجەلان و پێی وابووە ،هەڵگیرساندنی بزوتنەوەیەکی چەپی شۆرش گێر تەنها فاکتەری سەرەکی سەرکەوتنی ئەوەیە سەرەتا شەری کەسانی خۆفرۆش و دەرەبەگ وفیوداڵی\nکۆمەلگاکەمان بکەین و کۆمەڵگا پاک بکەینەوە لەمجۆرە کەسانە ،دواتر شەری دوژمن بکەین ،کە ئەمەش بە دان پێدانانی خودی تاڵەبانیش راستە ، کاتێک رۆژنامەنوسێکی کوردی باکورو دانیشتووی وڵاتی سوید دەچێتە لای تاڵەبانی لە شاخ ، تاڵە بانی سەرسامی خۆی دەر دەبرێت بە رامبەر ئۆجەلان و پارتەکەی دەڵێ: بەراستی ئۆجەلان رێبازێکی گرینگی خەباتی گرتۆتە بەر کە پێش ئەوەی شۆرش بەرامبەر بە دوژمن بکات ، بەرەنگاری ئاغا ودەرەبەگ و خەڵکی خۆفرۆش دەبێتەوە ، هەر لە هەمان کاتیش دا ترسی خۆی پێ ناشارێتەوە کە ئەم شۆرشە کۆمەڵایەتی و فکریی و سیاسی و چەکدارییە\nبەشەکانی تریش بگرێتەوە لە داهاتوو. ئەمەش سەد دەرسەد پێچەوانەی تاڵەبانی و پارتەکەیەتی ، کەهەر لەگەل هەلگیرساندنەوەی بزوتنەوە چەکدارییەکەی سەرەتا شەری لە دژی پارتە کوردییەکانی ناو گۆرەپانەکە بوو لە پێناو فراوان کردنی دەسەڵاتی خۆیی وپارتەکەی .\nدەرئەنجامی رێبەرایەتی بزوتنەوەکەی تاڵەبانی\n.بیگوومان خۆمان بەهەڵە دائەبەین ئەگەر پێمان وابێت سەرکەوتنی هەر بزوتنەوەیەکی شۆرش گێری و هەر خەباتێکی رزگاری خوازی تەنها بەوە دێتە دی کە ئەم بزوتنەوەیە بگاتە قۆناغی رزگاری وڵاتەکەی ؟! چونکەدەشێت لە باری پراکتیکی وبەسود وەرگرتن لە گورانکاریییەکانی ناوچەکە بتوانی دوژمنەکەت وەدەر نێیت لە بەشێکی خاکی وڵاتەکەت ،بەڵام ئەگەرسەرکردەی ئەم بزوتنەوە و شۆرشە خاوەن و هەڵگری فکر و ئایدۆلۆجیەکی جیاواز نەبووبێت لە بەرامبەر دوژمنەکەیی و لە ناو کۆمەڵگاکەی لە هەمان کاتدا شۆرشەکەی نەیتوانیبێ شۆرشێکی کۆمەڵایەتی و هزری و مۆدێرن بێت لە\nسەر جەم بوارەکان دا ، ئەوە لە دوایی رزگار بوونی خاکەکەیی و دامەزراندنی حکومەتێکی خۆماڵی ئینجا حەقیقەتی کەموو کورییەکانی شۆرش و بزوتنەوەکە بە دەر دەکەوێی ، جائەگەر سەرکردەی ئەم شۆرشەش لە کاتی خەباتی شاخدا نەیتوانیبێت شۆرشێکی کۆمەڵایەتی و هزری و رۆشەنبیری بەرپا بکات ، ئەوە چۆن دەکرێ چاوەروانی بەرێوە بردنی ئیدارەیەکی باشی شاری لێ بکرێت ؟! یەکێک لە ئەندامانی مەکتەبی سیاسی پارتەکەی تاڵەبانی، کەناوی( مەلا بەختیارە ) لە وتووێژیکی دا لە مەڕ ئەم پرسە بۆ یەکەم جار دانی بەو راستیە داناو وتی: هۆکاری هەموو ئەم گەندەڵی و فەسادییە\nنیشانەی ئەوەیە کە لە شاخ ولە کاتی شۆرشەکەمان پەروەردەیەکی باش نەبووە بۆیە ئێستا حکووم رانییەکە بەم جۆرەیە ، هەڵبەتە ئەمە بۆ یەکەم جار بوو من دان پیدانانی وا لە کەسانی سەرکردایەتی دا ببینم.\nدەرئەنجامی شۆرشەکەی ئۆجەلان :\nئەگەر بمانەوێ باسی خەباتی هەمەلایەنەی ئۆجەلان بکەین لە پیناو سەرکەوتن و بەرەو پێش بردنی رێبازەکەی ، پێم وایە کاتمان زۆر پێویستە ، بۆیە دەکرێ تەنها ئاماژە بە چەند لایەنێکی خەباتەکەی ئۆجەلان بکەین ، کە دەشێت وەک دەست کەوت و سەرکەوتنێکی بێ وێنەیی لەقەڵەم بدرێ بەبەراوردلە گەڵ بزوتنەوە و شۆرشەکانی باکوری کوردستان و بەشەکانی تری کوردستان وبە بزوتنەوەکەی تاڵەبانیش . بۆچی ؟\nچونکە تاکە شۆرشێکە سەرۆکەکەی خاوەن تێرامانی فەلسەفی و فکری وئایدۆلۆجیی تایبەت بێت و بتوانێت سود لە ئایدلۆجییەتی ماکسسیزم و چەپ وەرگرێ و بیگونجینێ لە گەڵ فکری ناسیۆنالیستی کوردی و ئەندامەکانی پێ پەروەردە بکات . کە ئەمە یەكێکە لە خاڵە گەشەکانی بیری ئۆجەلان ، کە بێگومان ئەمە لەلای تاڵەبانی تەواو غائیبە و مرۆڤ کە سەیری پارتەکەی تاڵەبانی دەکات سەری سوڕدەمێنێ و نازانێ کە ئەم پارتە تەمسیلی چ پێکهاتەیەکی کۆمەڵگا دەکات ، چونکە ناکرێت لە یەک کاتدا پارتێک خەڵکی ئاغاو دەرەبەگ و خەڵکی چەپی تێدابێت و پارتێک بێت هەم عەڵمانی و هەم\nپارێزگار لە کەلتووری خێڵەکی و هەروەها ئیسلامی بێت ؟!\nئۆجەلان نەک تەنها شۆرشێکی سیاسی و چەکداری بەرپا کرد لە دژی رژێمی تورکیا بەڵکوو لە پاڵ ئەم شۆرشە شۆرشێکی تری کۆمەڵایەتیشی بەرپا کرد ، کە بێگوومان ئەم شۆرشەیان زۆر سەخت ترە بۆچی ؟ چونکە رزگارکردنی ژن لە کۆت و بەندی کۆمەڵایەتی و هێنانەدەرەوەی لە ماڵ و کردنی بە گەریلا لە شاخەکانی کوردستان و پەروەردەکردیان بەدژی کۆمەڵگایەکی باوک سالاری و رژیمێکی خوێن مژو درندە ، ئەمە گرینگی وکاریگەری ئەو رێبازەی ئۆجەلانمان بۆ دەردەخات لەسەر کۆمەڵگاکەی ،\nئۆجەلان بەپێچەوانەی شۆرش و بزوتنەوەکانی تری کوردستان لەگەڵ گرینگیدانی بە خەباتی سیاسی وچەکداری و لە هەمان کاتیشدا گرینگی تەواویشی بە خەباتی مەدەنی و دیموکراسی و پەرلەمانی داوە ، بۆ نموونە ئەگەر خەباتەکەی تاڵەبانی تەنها لە رووی چەکداری بوبێت بەرامبەر بە رژێمی بەغدا ، کەئەمە یەکێک بوو لە خاڵە لاوازەکانی بزوتنەوەکەیدا هەروەک چۆن نێۆشیروان مستەفا لە کتێبی (پەنجەکان یەکتر دەشکێنن) دا رەخنە لەم کەم وکورییەی خەباتەکەیان دەگرێت و پێی وایە کە نەیان توانیوە شەرەکەیان لە ڕۆخەوە بگوازنەوە بۆ چەق ، کە مەبەستی لەوەیە پێویست بوو شەر\nببەنە ناو ماڵی دوژمن و لە ماڵی خۆیانی دوربخەنەوە ، بەڵام ئۆجەلان ئەم بۆشاییەشی پر کردۆتەوە و دەرفەتی وەها رەخنەیەکی نەهیشتۆتەوە لە شۆرشەکەی ، بۆیە ئەمرۆ دەبینین ئەگەر سەدان گەریلا لە شاخەکانی کوردستان خەباتی چەکداری بەردەوامی پێبدەن لە بەرامبەر حکومەتی تورکیا دا ، ئەوە بەهەزاران گەریلایی مەدەنی لەناو شارەکانی تورکیاو لە وڵاتانی ئەوروپا لە گەڵ یەک ئاگاداری سەرکرداییەتییەکەیان دەرژێنە سەرشەقامەکان و خۆپیساندان دەکەن .\nئۆجەلان هەر بەوەش نەوەستاوە بەڵکو هەوڵی تەواوی داوە کە شەری چەکداری بگۆرێت و بۆ شەری دیبلۆماسی و لەم پێناوەش دەبینین کەهەوڵی دروست کردنی حزب و رێکخراوی داوە لە ناو خۆیی تورکیاو بەرهەمەکەشی زیاتر لە بیست ئەندام پەرلەمانە لە پەرلەمانی تورکیا ، کە بێگومان هەریەک لەم ئەندامانە دەتوانن نوینەری شارێکی کوردستان بن و لەهەمان کاتیشدا و ناراستەو خۆ نوێنەری ئۆجەلان و ریبازەکەین ، کە تورکیاش ئەمە باش دەزانێ و ناجاریشن قبوڵی بکەن.\nخاڵێکی تری جەوهەری کە ئۆجەلان وەک هۆکاری سەرەکی سەرکەوتنی شۆرشەکەی کاری بۆ کردووە ، لایەنی ئابوورییە ، کە بێگوومان توانایی ئابووری بزوتنەوەکەی ئۆجەلان گرێدراوی توانا و سەنگی رێبازەکەیەتی لە ناو گەلی کورد دا، بۆ نموونە : ئەگەر بزوتنەوەکەی تالەبانی هەهیشە لە ژێرکاریگەری قەیرانی ئابووری ناڵاندبێتی و زۆر جاریش بۆ راستکردنەوەی لایەنی ئابوری پارتەکەی پەنایی بۆ دوژمنانی کورد بردبێت ، ئەوە ئۆجەلان و پارتەکەی هیج کێشەیەکی ئابوورییان نەبووە ! بۆچی لەبەر ئەوە نا کە کوردی باکور دەوڵەمەند تر بووبن لە کوردی باشور ، بەڵکوو ئەوە\nگارییگەری ئۆجەلان و رێبازەکەیەتی لە ناو کۆمەڵگادا وا لە گەلەکەی دەکات ببن بەیارمەتی دەرو سەرچاوەی سەرەکی بەرێوەبردنی بزوتنەوەکە .\nئەمانەو چەندان جۆری تری خەباتی ئۆجەلان، پێمان دەڵێ کە جیاوازییەکانی لەگەڵ تاڵەبانی ئاسمان و رێسمانی بەینە و ناکرێت بەراورد بکرێن لەبەرامبەر یەکتر .\nبەڵام حەز دەکەم چەند جیاوازییەک بە کورتی باس بکەم چونکە پێم وایە موریدە بێ فکرەکانی تاڵەبانی تواناو تاقەتی خویندنەوەی دورو دریژیان نییە ، بۆیە دەشێت سوود لەم جیاوازییانەی خوارەوە وەرگرن .\nستراتیجی سەرەکی خەبات کردن لە لای تاڵەبانی تەنها گەیشتنە بە دەسەڵات .\nستراتیجی سەرەکی لە لای ئۆجەلان رزگارکردنی تاکی کورد و گەیشتنە بە ئازادیی گەلەکەیی .\nتاڵەبانی: لە پێناو مەبەست و مەرامەکانی خۆیی بەردەوام لە هەوڵی پارچە پارچەکردنی پارت و رێکخراوە کوردییەکانی باشور و پارچەکانی تری کوردستان دایە .\nئۆجەلان : بەردەوام لە هەوڵی پتەو کردنی یەکێتی ریزەکانی خەباتی گەلی کوردە و بانگەوازی یەکێتی نەتەوەیی کورد دەکات و کە رێکخراوێکی لەم شێوەیەش لەسەر بنەماو میتۆدی فکری ئۆجەلان دروست بوو لە ئەوروپا کە نوێنەری زۆربەی پارتە کوردیەکانی پارچە کانی کوردستانی لە خۆ گرتووە .\nتالەبانی : بەناو سەرۆکی ئێراقە و کەچی سەرۆکایەتی پارتەکەی خۆشی پێ ناکرێت و تەنها خاوەنی کوتلەیەکە لەناو پارتەکەی خۆیی .\nئۆجەلان : مرۆڤێکی بەند کراوە و لە بەندین خانەیە ، بەڵام لە ژێر رۆشنایی فکر و رێبازەکەی رۆژ بەرۆژ پارتەکەی بەهێز دەبیت و هەتا لە بەشەکانی تری کوردستانیش سێ پارتی چالاک و شۆرش گێر دروست بوونە و ئۆجەلان بە ئیرادەی سیاسی خۆیان دەبینن.\nتاڵەبانی: هیچ کاتێک سڵی لەوەنەکردۆتەوە بۆ گەیشتنە ئامانجەکانی پەنا ببات بۆ باوەشی دوژمن بۆ سەرکوت کردنی پارتە کوردییەکانی تری باشوری کوردستان و پارجەکانی تری کوردستان .\nئۆجەلان : هەمیشە رووی لە گەلەکەیی و پشتی لە دوژمن بووە و بۆ یەک کات ژمێریش سڵی لە تێکۆشان نەکردۆتەوە بەرامبەر ئەو کەسانەی پەنایان بردۆتە بەر دوژمنی گەلەکەی .\nتاڵەبانی : بەهۆیی کەسایەتییە تێک شکاو و خۆبەکەم زانییەکەی ، هەمیشە لە لایەن دوژمنانی کوردەوە بەچاویکی سوک سەیر کراوەو راوکردنیشی ئاسان بووە لەلایەن دوژمنانی کوردەوە ، کە ئەمەش باجەکەی گەلەکەی داویەتی .\nئۆجەلان : هەمیشە وەک سەرۆکێکی خاوەن مەبدەئ و ورەی پۆڵایینی گەلەکەی سەیر کراوە لە لایەن دوژمنانی کوردەوە ، بۆیەش لەلایەن حسابی وردی بۆ کراوە بەبەردەوام .\nئەمانەو چەندان و بگرە بەدەیان جیاوازیی تر کە دەشێت قسەیان لەسەر بکرێت لە نیوان ئەم دوو مرۆڤە ، ماوەتەوە بڵێم هیوادام ئەوەی ئەم نوسینە دەخوێنیتەوە وا تێنەگات کە من ئەندامی پارتەکەی ئۆجەلان بم یاخود تاڵەبانیم خۆش نەوێت ، بەڵکو وەک گەنجێک بە مافی خۆمم زانی باری سەرنگ و تێروانینم دەربرم لەسەر کەسایەتی ئەم دوو مرۆڤە کوردەی کە ناویان ئۆجەلان و تاڵەبانییە .\nPrevious به‌ڕێکردنی ساڵه‌کان و مانه‌وه‌ی ژیان له نێو درۆی گه‌وره‌دا….تایه‌ر حاجی حه‌سه‌ن\nNext ئه‌لف‌و بای شارستانی…..سه‌باح یاسین


داریوش ميـهرجۆیی: سەرەتایەك بۆ سەرهەڵدانی، چەمكی جوانیناسی هونەری. | wtarikurd\nنوسینی : عادل محەمەدپوور | 05.03.2017 10:20 PM | بەشی: ئەدەبی | بێ کۆمێنتە\nوەرگێڕانی لە فارسييەوە: عادل محەمەدپوور\nوشەی «جوانیناسی» یان «علم الجمال» بەو چەشنە كە لەزوانی فارسیدا باوە، هاواتای وشەی Aesthetic بەكاربراوەو لە داڕشتنێكی قووڵی فەلسەفیيەوە سەرچاوە دەگرێ كە هەڵگری ئەركی دۆزینەوە و پێناسەی واتای چەمكی جوانی و ڕەهەندەكانی ئەم دیاردەيە. ئەگەرچی بیرمەندانی ڕابردوو، لە بنەڕەتدا واتای ئەم چەمكەیان كە بە شتێكی پەیوەندیدار بە هەستەكانەوە دەزانی و جەختیشیان لەسەر ڕوڵی ناسین و ماریفەت بەخشی، ئەم دیاردەیە دەكرد. بەڵام بەم حاڵەیشەوە جوانیناسی وەك چەمكێكی ڕێڕەومەند و جیاواز لە زەمینەی زانست و فەلسەفەدا، تاكو ناڤینی سەدەی هەژدە، بە قوتابخانەیەكی تاكی و سەربەخۆ نەدەژمێررا و پێمۆركی تایبەتی پێوە دیار نەبوو. بیرمەندان و فەیلەسووفانی ڕابردوو ڕاڤە بابەتیەكارییەكانی خۆیان لەسەر «جوانی و هونەر» بەشێوەی تەنیشتی و لاپوازی ئەنجام دەدا. ئەگەرچی لە زەمینەی مێتافیزیك، ماریفەت ناسی، سیاسەت و ئاكار ـ ئەخلاق/دا لە ڕووبەرێكی بەرفراوانی فیكریدا چالاكییەكی زۆر نواندرا، بەڵام بەچاوێكی لاوەكی و غەیر سەرەكی دەیان ڕوانییە چەمكی؛ جوانیناسی. لە ناڤینی سەدەی هەژدەدا ئەلێكساندێر بۆمگارتێن واتایەكی نوێی بۆ ئەم وشە دەستوپێــكرد و خستیە سەر هێڵێكی سەر ڕاست و ڕێڕەودار. ئەم نووسەرە جوانیناسی لە ڕەهەندی بابەتێتی و بەرچاوێتی و عەینیەت(هەستەكان) گواستیەوە بۆ سەر واتای ناوەرۆكی و ناخەكی جوانی و هونەر. بەم جۆرە واتایەكی تاكی و بایەخداری بەم دیاردەیە بەخشی.\nلە ڕوانینی بۆمگارتێن/دا، تێڕامانی مرۆڤ بۆجیهان: سێ ڕەهەندە: حەق، چاكە (نیك) و جوانی. دەیگوت: لەحاستی جوانیدا كۆتایی كراوە و جوانيناسی بەدەستیكەم و بێــبایەخگیراوە.\nبیرمەندانی ڕابردوو، واتای حەقیقەت/یان بە چاكە لێكدەدایەوە و ئاكاریشیان(ئەخلاق) بەهەمان پێوەری هەڵاواردنی چاكە و دزێو دەزانی. پێویست بوو لەسەر ڕەهەندی تری حەق واتە جوانی ئەو چەمكە باسوخواز و شیكاری و تێفكرینی زۆرتر بكردرابا و چەمكێكی تری فەلسەفی بنیاد بنرابا تاكو بەم پێودانگە دزێو لەچاكە بپاڵێورابا.\nئەمە، كە بۆ تاپێش لە ناڤینی سەدەی هەژدە، بیرۆكەی پۆلێنكردن و هەڵاواردنی چەمكی؛ جوانیناسی نەكەوتە نێومێشكی بیرمەندانی ڕۆژئاواوە باسێكی ئاوهەڵگرە و پێویستی بە ڕاڤەكاری و تێڕامانی زۆرتر هەیە.\nئیفلاتوون، بەپێچەوانەی فەلسەفە كە بۆی حەقێقەتێكی باڵا و ترۆپكدار بوو؛ شیعر و شاعیری بە دیاردەیەكی ناواقیعی و پلەیەكی نزم، زۆر لەخواری فەلسەفەوە دادەنا و تەنانەت شاعیرانی لە ئۆتۆپیا/ی خەیاڵی و جەماوەری خۆی خۆی قورتار دەكرد.\nئەرەستوو، بە مەبەستی توێژكاریی شیعر و دراما نەوەك بەمەبەستی شیكاری فەلسەفەی هونەر و جوانیناسی ـ لەبارەی بووتیقا و شیعر و شاعیری/یەوە، كتێبێكی سەربەخۆ و جیاوازی نووسی.\nئەمە كە جوانی/يە؛ چلۆن دەبێتە بەردی بناغەی ئەندێشەیەكی سەربەخۆ و ڕێڕەومەند و جوانیناسی وەك چەمكێكی نوێباو سەردەكەوێ، باسێكە كە دەبێ بنچك و سەرهەڵدانەكەی لە هزری بیرمەندانی ڕۆژئاواوە بدۆزینەوە و چلۆنایەتی ئەم بزاڤە لەسەدەكانی ناڤین بەدواوە، بزانین: لە سەرەتای خولەكانی نوێ لە فەلسەفەی ڕۆژئاوادا لەوێدا كە ئپیستمە (معرفت) و جووڵەی مەعریفی كەسێتی پەیدادەكا و پرۆسەی بەرجەستەی زەین (Subgect) لەبیرۆكەی «می اندیشم پس هستم» دا واتە: بیردەكەمەوە كە وا هەم، شكڵدەگرێ و خۆی دەنوێنێ. لە ڕوانگەی دێكارت/دا پێشكەوتنی ئاگايی (تقدم آگاهی) بەردی بناغەی بیرۆكەی فەلسەفەيە. نەفسی بیرمەند (Cogito) لەلایەكەوە، ئوبژە(Object)یش. متعلق اگاهی ـ لەلایەكی ترەوە. هەروەها لە ڕەهەندی فیكری كانت و هێگل/دا بیرۆكەی پێشكەوتنی ئاگايی و ڕەسەنایەتی زەین (ايالت ژهن) هەستدەكرێ. دێكارت چەندان باوەڕی بەزانستی جوانی نییە، بەڵام پاش ئەم بیرمەندە، ئەم چەمكە فیكریە لە ڕێگەی ئەندێشەكانی كانت و شیلێر/ـەوە لە پانتایی هەستخوازیدا(حسگەرایی، Sensuousness)سەریهەڵدا و دەسەڵاتی عەقڵ و ئاوەزی خستە ژێر گوشار و مەترسییەوە.\nكانتKant ، بە ڕەخنەگرتن لەهێزی داوەری (قوە داوری)، لەواقیع دا، بە هەوەڵین بیرمەند دەژمێررێ كە بڕیارەكانی جوانیناسی هاوسەنگ بە بڕیارە ئاكاریەكان ئەخلاق دەزانێ، بەڵام نە ناوێكی لە زانستی هەستەكان (حەواس) بە واتا كۆنەكەی برد و نە لەبارەی زانستی جوانییەوە هاتە گۆ!\nهێگــڵ Hegel، ئەم چەمكەی هێنایە نێو دەزگای مەزنی فەلسەفی خۆیەوە و پلەیەكی بەرزی پێبەخشی: جوانی: «ڕووناكییەكی كامڵە یان وێنەیەكە لەودیوی پەردەی نادیاری جیهانی دەرەكی». و «تەنیا هونەرە كە بەڕاستی جوانە» چونكە هونەر خولقێنراو لە ڕۆح».\n«ماركس و ئەنجلز» بریسكایی جوانی كامڵیان لە ئاسمانەكان كێشایە خوارێ و خستیانە نێودڵی جیهانی دەرەكی و ژێر دەسەڵاتی مرۆڤەوە. بەپێچەوانە، سووريالیستەكان و ئۆگرانی تیۆری هونەر بۆ هونەر ئەم چەمكەیان كرد بە نواندنگەی ڕۆیاكان و جیهانی ناوەكی و دنیای بێــئاگایی و لاشعوور…\nئەم چەمكە ئەمڕۆژە دووچاری قەیران و سەرلێشێواوی تایبەتی بووە و لەم سەدەی بیستەمەدا ڕوخساری هەمە چەشنەی لێــدیتراوە. لەلایەكەوە، لەلایەن هۆگرانی ئوردووگای «مۆدێڕنیزم» ەوە بە چالاكی ئازادانەی زەین و ئەفراندنی خەیاڵ، هەرچەشنە چالاكی لۆژیكی عەقڵ ڕەت كراوەتەوە، لەلایەكی دیكەوە بووەتە كەرەسەیەك لەخزمەت ڕێكخراوە ئایدیۆلۆژیكیەكان بۆ بەردەوامی چەپاندنی دەسەڵاتی سیاسی و ملهوڕی زلهێزەكان.\nوەك هەر ڕێبازێكی فیكری تر دەبێ بنەمای سەرهەڵدانی تیۆری «جوانیناسی» نوێ، پەیوەند بە بزاڤی هزری هيگــڵ/ــەوە بزانین. پاش ئەم بیرمەندە لەلایەكەوە لە جەرگەی فیكری بیرمەندانی ئێگزیستانسیالیزم؛ كی یر كەگور، هایدگەر، سارتر و یاسپرس و…… و لەلایەكی ترەوە لەتیۆری ماركسیستەكان، ئەندێشەی لۆكاچ و ئەندامانی قوتابخانەی فرانكفۆرت، بەتایبەت لەم بۆچوونەی دواییدا، وەك بابەتێكی مەوزووعی و شیاوی تێفكرین كەوتۆتە ژێر باس و توێژینەوەی هەمەلایەنە. بە چاو نووقاندن لە بۆچوونە توێژكارانەی پۆزیتیویستەكان لەبارەی جوانیناسییەوە، تەنیا ئەم دیاردە، لە دەقی داڕشتنی زوان و شێوەی كاربردی واژە و ڕواڵەتی گوزارە و میزانی توێژكاری و ئیعتباری لۆژیكی گوزارەدا دەنرخێنن. هێشتا جڵەوی ئەندێشەكانی جوانیناسی وا بەدەست دوو قوتابخانەی ئێگزیستانسیالیزم و ماركسیزم/ـەوە.\nمارتین جەی، لەكتێبە خەیاڵی و جەدەلیەكەی خۆیدا، كە تەژی بەم قوتابخانەتە، باس و لێكۆڵینەی هەمەلایەنەی كردووە، لە بەشێكی ئەم كتێبەدا لە بارەی سەرهەڵدانی قوتابخانەی فرانكفۆرت لە قەولی جۆرج ئیشتاینێر/ــەوە، دەنووسێ: ڕەخنەی جوانیناسی «ماركسی» لە دوو سەرچاوەی جۆراوجۆرەوە، سەرچاوەی گرتووە و بەشێوەی گشتی دوو ڕێگای جۆراوجۆری بڕیوە.\nلەبارەی پۆزیتیویستەكان، ڕێگای ئەوەڵ، لەنووسراوەكانی لينین/دا لەبارەی هونەر و ئەدەبیات سەری هەڵداوە كەپاشان لەلایەن ژێدانۆف/ـەوە لە كۆنگرەی نووسەرانی شۆرەویدا لەساڵی 1934 كودبەندی بۆ كراوە، بەپێی ئەم پۆلێنە تەنیا ئەو دەستە بەرهەمە ئەدەبیانە بایەخدارن كە پیشاندەری پێشمەرگایەتی و ڕوڵی پارتیزانیگەری سیاسی بن و وان لەخزمەتی بەرژەوەندی سیاسی و ئامانجی حیزبایەتیدا. لينین وای دەزانی ئەم مەنهەجە ئەدەبیە دەبێتە هۆكاریێكی كاریگەر بۆ سەركوتكردنی فورماڵیسم (شكڵــگەرایی) هەست پێكراو لەسەرەتاكانی سەدەی بیستەمدا. ئەم بزاڤە ئەدەبیە پاش بڕینی ڕێگای تەواوی و تەنگەژەی زۆر، ئاڵ و گۆڕ بە سەریدا هات و بوو بە نەریتێكی وشك و بێبایەخ بەناو قوتابخانەی ڕێئالیزمی سۆسیالیستی ستالینی.\nڕێگای يەكەم، كە زۆر پڕبارتر و بەرچاوترە، لەدەقی نووسراوەكانی «ئەنجلز» دا بەدیدەكرێ كە ئەم بیرمەندە بایەخی كاری هونەری و ڕادەی كاردانەوەی كۆمەڵایەتی و مەبەستە سیاسی و ئایدیۆلۆژیەكانی دانەری بەرهەمەكەی لێكهەڵاوارد و زۆرتر لەسەر ڕادەی گرینگی كۆمەڵایەتی بەرهەمەكە جەختی دەكرد. ئەنجلز لەو باوەڕەدا بوو كەناوەڕۆكی كۆمەڵایەتی و بابەتی بەرهەمەكە، پێدەچێ بە پێچەوانەی مەبەستەقووڵەكانی هونەرمەند، شتێك بێ، جیاواز لە بنەمای چینایەتی دانەرەكە.\nڕێگای دووەم، لەلایەن زۆربەی بیرمەندان و ڕەخنەگرانی غەیر ڕووسییەوە، ڕەچاوكراوە و ئەم ڕێبازە لەلایەن مایكڵ كرۆز/ـەوە بە پاراماركسیست نێودێركراوە. لە پاراماركسیستەكان دەتوانین: لە ژان پول سارتر و لۆسین گوڵدمن لە فەرانسا، ئێدموند و یاسۆن و سیدنی فینكلشتاین لە ئامریكا و ئەندامانی قوتابخانەی فرانكفورتی ئاڵمان: هۆركهایمێر و ئادۆڕنۆ و بونیامین و ماركۆزە و ئێڕنێست بلۆخ و لەئەندامانی لاوتر: هابێرماس ناو ببەین. لە ڕوانگەی ئێشتاینێر/ـەوە چارەنووسی لۆكاچ جیاوازترە. لۆكاچ بیرۆكەیەكی پێچراوە و هەمەلایەنەی هەیە كە كاردانەوەی، كەم تا زۆری لەسەر هەموو ئەو بیرمەندانەدا هەبووە. جگە لەمیشە، لۆكاچ نێوان ماركسیستە سەلەفیەكان و پاراماركسیستەكان، ڕوڵی ناوجیكەر و داوەری هەبووە و تێكۆشاوە بۆ پڕكردنەوەی بۆشایی نێوان ئەو دوو ڕەهەندە فیكرییە.\nسەرچاوە: پێشەكی كتێبی بعد زیباشناسی، هربرت ماركوزە، ن: داریوش مێهرجۆیی


یەکێتی: پشتیوانی داواكاری رەوای خوێندكارانین – لڤین پرێس\nوتەبێژی یەكێتیی نیشتمانیی کوردستان رایدەگەیەنێت، پشتیوانی داواكاری رەوای خوێندكارانن و داواش لە حكومەتی هەرێم دەكات دەرماڵەكانیان بۆ خەرجبكات و كێشەكانیان بۆ چارەسەر بكات.\nئەمین بابە شێخ وتەبێژی فەرمی یەكێتیی نیشتمانی كوردستان هەڵوێستی یەكێتی لەسەر خۆپیشاندانەکان ئاشکراکرد و رایگەیاند” یەكێتیی پشتیوانی داواكاری رەوای خوێندكاران دەكات و داواش لە حكومەتی هەرێم دەكات داواكاریییەكانیان لەبەرچاو بگرێت و دەرماڵەی خوێندكاران خەرجبكات و كێشەكانیان بۆ چارەسەر بكات”.\nوتەبێژی یەكێتی داوا لەهێزە ئەمنیەكان دەكات کە دانبەخۆیاندا بگرن و توندوتیژی دژی خۆپیشاندەران بەكارنەهێنن، چونكە داواكارییەكانیان رەوایە.\nهەروەها ئەمین بابە شێخ داواش لەخۆپیشاندەران دەكات بەشێوەیەكی شارستانی و ئاشتیانە خۆپیشاندان بكەن و دوور بكەونەوە لە هەموو كارێكی توندوتیژی و ئاژاوەنانەوە و رێگەش بە هیچ لایەنێكی نابەرپرس نەدەن خۆپیشاندانەكان بۆ بەرژەوەندی و سیاسەتی چەوتی قۆرغبكات و بەكاربهێنێت.\nماوەی چەند رۆژێکە خۆپیشاندان و گردبوونەوەى خوێندکارانى لە سلێمانی و هەولێرو دهۆک بەڕێوە چووەو لە سلێمانیش گرژی لەنێوان خوێندکاران و هێزە ئەمنییەکان روویدا، بەوهۆیەشەوە خوێندکاران و کەسوکاریان و بەشێک لە پەرلەمانتارانیش یەکێتى بە بەرپرسیاری ئەم گرژییەو توندوتیژیەی هێزە ئەمنییەکان تۆمەتبار دەکەن.\nریکخراوی CPT توندوتیژی خۆپیشاندانەکان تۆمار دەکات


"میسی جامی جیهانی هەر دەباتەوە"\nراهێنەری پێشووی هەڵبژاردەی ئەرجەنتین رایگەیاند كە دڵنیایە لیۆنێل میسی باشترین یاریزانی جیهان رۆژێك دێت جامی جیهان هەر دەباتەوە.\nخۆرخێ سامپاولی لە چاوپێكەوتنێكدا لەگەڵ رۆژنامەی (ماركا)ی ئیسپانی رایگەیاند: راهێنەرایەتیكردنی میسی كارێكی نموونەییە بەتایبەتیش لەو كاتەی كە دەیبینی لەنێو یاریگە زۆر گوێڕایەڵە، لیۆ هەمیشە زۆر دڵگران دەبێت كاتێك ناتوانێ سەركەوتن بەدەستبێنێ، ئەو باشترین یاریزانەی جیهان زۆر پابەند بوو بە رێنمایی و پلانەكان لەگەڵ هەڵبژاردەی وڵاتەكەی.\nزیاتر گوتی: راهێنەرایەتیكردنی هەڵبژاردەیەك كە باشترینی جیهان بێت وا دەكات هەموو هەوڵێك بدەیت بۆ سەركەوتن، هەندێجار ئامانجەكەت دەپێكی و سەركەوتن بەدەستدێنی، بەڵام هەندێ جاری تر نا، راستییەكەی بە بوونی میسی لە تیپەكەتدا هیچ كاتێك هەڵە ناكەیت و زۆربەی جار دەگەی بەسەركەوتن.\nراهێنەرەكەی پێشووی هەڵبژاردەی ئەرجەنتین جەختیشی كردەوە كە دڵنیایە میسی دەتوانێ لەگەڵ هەڵبژاردەكەی مۆندیالی 2022ی وڵاتی قەتەڕ بباتەوە، بەڵام بۆ ئەم كارە دەبێت هەندێ گۆڕانكاری لە ریزی هەڵبژاردەی ئەرجەنتین بكرێ.


دواى ئەوەى بەهۆى سەردانەکەى پاپاى ڤاتیکانەوە بۆ هەرێمى کوردستان وێنەى پولێکى کوردى بڵاوکرایەوە کە نەخشەى کوردستانى گەورە لە پشت پاپاوەیە، حکومەتى ئێران ناڕازایەتى لەسەر ئەو پولە دەربڕی و رایگەیاند "نەخشەکە ساختەیە".\nسەعید خەتیب زادە، وتەبێژى وەزارەتى دەرەوەى ئێران (چوارشەممە، 10ى ئازارى 2021) لە کۆنگرەیەکى ڕۆژنامەوانیدا رایگەیاند، بەکارهێنانى نەخشەیەکى ساختە لەلایەن دەسەڵاتدارانى هەرێمى کوردستانى عێراقەوە پێچەوانەى پرەنسیپە نێودەوڵەتیەکانە و دەستبردنە بۆ یەکپارچەیى خاکى عێراق.\nباسى لەوەشکرد، تاران یاداشتنامەیەکى ناڕەزایەتى ڕادەستى حکومەتى ناوەندیى لە بەغدا کردووە، هەروەها داواش دەکەن دەسەڵاتدارانى عێراق دەستبەجێ ئەو کارە ڕاست بکەنەوە.\nپێشتریش وەزارەتی دەرەوەى تورکیا داوای ڕوونکردنەوە لە حکومەتی هەرێم کردبوو لەبارەى ئەو پولەی کە لە سەردانی پاپا بۆ هەولێر دروستکرا و نەخشەی کوردستانی گەورەى تێدایە و ئاماژەى بەوەدابوو، چاوەڕوان دەکەین پێگەکانی ئیدارەى هەرێمی کوردی باکوری عێراق بۆ ڕاستکردنەوەى ئەو هەڵە مەترسیدارە دەستبەحێ و بە ڕوونی ڕوونکردنەوەى پێویست بدەن.\nلاى خۆشیەوە پارتى داد و گەشەپێدانى دەسەڵاتدار لە تورکیا نیگەرانى توندى خۆى نیشاندابوو لەو پولە و عومه‌ر چه‌لیك وتەبێژى پارتەکە رایگه‌یاندبوو، ئه‌مه له چه‌ند شوێنێكی جۆراوجۆر له‌لایه‌ن چه‌ند چینێكی جۆراوجۆره‌وه ده‌كرێت، ئه‌مانه كاری درۆ و هه‌ڵه‌ن.\nباسى لەوەشکردبوو، له رابردوودا له فه‌ڕه‌نسا نه‌خشه‌یه‌كی له‌و شێوه‌یه ده‌ركه‌وتبوو، ئه‌رمینیا ناوه ناوه ده‌یكات، كاری هه‌ندێك ناوه‌نده، پێمان وایه به‌ده‌ر له سه‌ردانه‌كه شتێكه كه ناوه‌ندێكی دیارییكراو به عه‌قڵی خۆی بۆ به‌رهه‌مهێنانی دوژمنایه‌تی دژی توركیا ده‌یكات، له نزیكه‌وه چاودێریی سه‌رجه‌م پێشهاته‌كانی عێراق ده‌كه‌ین و له نزیكه‌وه چاودێریی سه‌ردانه‌كه‌ی پاپاشمان كردووه.\n2021.02.27 - 19:44\nوردەکاریى ڕێککەوتنەکەى چین و عێراق لەسەر زارى ڕاوێژکارێکى کازمى\n2021.03.22 - 10:23


1. 👁 ئەلیف ئاتامان - بێریڤان ئارژین\n2. 👁 سوهام خدر - چاڤڕی فریشتە\n3. 👁 لەیلا تانریڤەردی - یڵدز جودی


سیستەمی داوەریی و پیشەسازی تەزویرکردنی واقیع لە هەرێمی کوردستاندا\nھەم لەناو کایەی سیاسیی و ھەم لەناو بەشێکی گەورەی کایەی میدیای ئاراستەکراو و دیسپلینکراوی ھەرێمدا ناکۆکییەکی گەورە و ترسناک ئامادەیە لە نێوان ئەوەی واقیعە و ڕوودەدات، لەگەڵ ئەوەدا کە باسدەکرێت و دەگێڕدرێتەوە، لە نێوان ئەوەدا کە ھەقیقەتە و بەرچاوە، لەگەڵ ئەوەدا کە لەسەر ئەو ھەقیقەتە بەرچاوانە، دەگوترێت. پرۆسەیەکی بەرفراوان و ھەمەلایەنی تەزویرکردنی واقیع لە ئارادایە و ئەوەی دروستدەکرێت تەواو ناکۆکە بەوەی نمایشدەکرێت. لۆژیکی ئەم ناکۆکییەش دوو ڕەگەزی سەرەکیی ئاراستەیدەکات. یەکەمیان درۆکردنێکی بەردەوام و نمایشکردنی ئەو درۆیانەیە وەک ڕاستیی. دووھەمیان شاردنەوە و وونکردنی ئەو ھەقیقەتانەیە کە ئەو واقیعە بەرھەمیاندەھێنێت. ھەردوو ڕەگەزەکەش دوو کۆڵەکەی سەرەکیی ئەو پرۆسە بەرفراوانەی تەزویرکردنی واقیعن لە ھەرێمدا. بۆیە ئەوەی دەگوترێت و بڵاودکرێتەوە، ئەوەی دەبێتە گوتاری حوکمڕانان و میدیاکانیان، نەک بە ھیچ جۆرێک نامانبەنەوە ناو واقیع و ئەو ژینگەیەی دروستکراوە، بەڵکو ئیشی سەرەکییان ئەوەیە، ئەوەی کە بووە بە واقیع دابپۆشن و کێشەکانی بشارنەوە و نەھێڵن ھەقیقەتە تاڵەکانی ئەو ژینگە دروستکراوە، دەربکەوێت. بەم جۆرە بەشی ھەرە زۆری ئەوەی لەناو کایەی سیاسیی و کایەی میدیادا دەگوترێت، بریتییە لە ڕستێکی درێژ لە درۆ و بوختان و ئەفسانەسازیی بەردەوام و بەشێکی گەورەی تواناکانی ھەرێمش لەم بوارەدا سەرفدەکرێت. ئەوەی لە ئێستادا ھەرێمی پێدەناسرێتەوە تێوەگلانی بەشی ھەرە زۆری دەزگاکانی حوکمڕانییە لەم ستراتیژییەتی درۆکردن و شاردنەوە و بزرکردنەدا. لەمەشدا تەنھا میدیا و کایەی سیاسیی ئەنجامدەری ئەم ستراتیژەی ونکرن و شاردنەوەیە نین، بەڵکو بەشی ھەرەزۆری دەزگاکانی حوکمڕانیی لەم یارییە ترسناک و ناشیرینەدا بەشدارن، بە سیستەمی داوەریی خۆشیەوە لە ھەڵقە بنەڕەتیی و سەرەکییەکانیدا.\nئەم پرۆسە بەرفراوانەی تەزویرکردنی واقیع دۆخێکی دروستکردوە تیایدا مەسافەیەکی مانادار لە نێوان دەزگا سەرەکییەکانی سیستەمی داوەریی لەگەڵ مقەڕ و ناوچە و مەڵبەندە حیزبییەکاندا، نەمێنێتەوە. ئەم دۆخەش بەڕادەیەکە نە دەسەڵاتدارانی ھەرێم و نە خودی داوەرەکان خۆشیان ناتوانن بیسڕنەوە. لەم چەند ساڵەی دواییدا کار گەیشتوە بەوەی داوەرەکان سڵ لەوە نەکەنەوە ببن بە برغویەکی ناو ماشێنە گەورەکەی حیزب و لەزۆر بۆنەدا وەک ئەندام و ھەوادارێکی حەماسەسازی حیزبی دەربکەون. ئێمە بە چاوی خۆمان وێنەی چەندان داوەرمان لە كەمپینی بانگەشەی ھەڵبژاردنی پارتی دیموکراتی کوردستاندا بۆ ساڵی ٢٠١٨ لەیاریگاکەی هەولێردا بینی، ئەوانیش وەک ھەر ئەندامێکی تری پارتی لەو کەمپینەدا بەشداربوون. داوەری ترمان بینی بە بەرچاوی ھەمووانەوە سەردانی لێپرسراوی حزبیان دەکرد بۆ پیرۆزبایی لێکردن بە بۆنەی وەرگرتنی پۆستی تازەوە. ئەمانە لەپاڵ ئەو ڕاستییە سادەیەدا کە دانانی داوەران و بەخشینی پێگەکان پێیان، موچە و ئیمتیازەکانیان دیسانەوە کردەیەکی تەواو بەحیزبیکراوە، لابردن و لانەبردن و نەقڵکردن و ھێشتنەوە و تەنەنات خانەنشینکردن و نەکردنیان ھەر بە دەستی حیزبە. ئەم دۆخە وایکردوە مەسافەیەک لە نێوان سەرە گەورە و مامناوەندییەکانی بنەماڵە سیاسییەکان و بەرپرسە حیزبەکان و سیستەمی داوەرییدا، نەمێنێتەوە. بە ڕادەیەک وەکچۆن ھەر یەکێک لە خێزانە سوڵتانییەکانی ھەرێم و ھەر سەرێک لە سەرە گەورەکانی ناو ئەو خێزانانە، کە ھاوکات سەرە گەورەکانی ناو سیستەمە حوکمڕانییەکەشن، میدیای تایبەت و یەکەی سەربازیی تایبەت و پرۆژەی ئابوریی تایبەتیان ھەبێت، بە ھەمانشێوەش پشکی تایبەتیان لەناو سیستەمی داوەرییدا ھەبێت. ھەر کەسێک بە سەفەرێکی چەندڕۆژە ڕێی کەوتبێتە ھەرێمەوە ئەم ڕاستییە سادانە دەزانێت، چ جای خەڵکی ھەرێمەکە خۆیان و ئەو وڵاتانەی لە ھەرێمدا قونسوڵیەت و ئۆفیسی تایبەتیان ھەیە و چ جای ئەو ئۆرگانە نێودەوڵەتییانەش کە لە دەیان کەناڵی جیاوازەوە توانای کۆکردنەوەی زانیارییان لەسەر ھەرێمەکە ھەیە. لە دۆخێکی لەم بابەتەدا ھیچ لەوە کۆمیدیتر نییە بە دەنگی بەرز ھاوار بکەیت و بقیژێنیت: ”داگا سەروەرە و نابێت لە دەستبخرێتە کاروبار و بڕیارەکانییەوە“. ئەم پرنسیپە گرنگە، پرنسیپی سەروەریی یاسا و سەربەخۆیی دادگاکان، کە یەکێکە لە پرنسیپە ھەرە بنەڕەتییەکانی سیستەم و دونیابینییەکی لیبراڵ، شتێکە لە بنەڕەتەوە ڕێی نەکەوتۆتە ناو سیستەمی حوکمڕانییە سوڵتانییە دەسەڵاتگەرە خێزانیی و شەخسییەکەی ھەرێمەوە. بنەماڵە سوڵتانییەکان و بازنە داخراوەکەی دەوروبەریان نەک تەنھا دەزگاکانی حوکمڕانیی و دادگا و داوەرەکان بە موڵکی شەخسی خۆیان دەزانن، بەڵکو خودی وڵاتەکە خۆی و سامانی ژێرزەویی و سەرزەویی و سەرجەمی دانیشتوانەکەشی، بە موڵکی خێزانیی و بنەماڵەیی خۆیان دەزانن. بۆیە کۆمیدیای باسکردنی سەروەریی یاسا و سەربەخۆیی دادگاکان، کە ساڵانە چەند جارێک لە چەند دۆخێکی پڕ لە ئیحراجییدا باسدەکرێت، جگە لە ھێنانە پێکەنینی ئەوانەی گوێیان لێدەبێت، ھیچ ئەنجامێکی تری نییە و نابێت. دەسەڵاتدارانی ھەرێم ڕێک لەو ساتانەدا کە نایانەوێت ھیچ لێپرسینەوەیەکی سیاسیی و کۆمەڵایەتیی و ئەخلاقییان بەرامبەر بەو کارانەی ئەنجامیانداوە و بەرامبەر بەو بڕیارانەش کە دادگاکان بە قازانجی ئەوان داویانە، دروستببێت، دەکەونە باسکردنی ئەم سەربەخۆبوونە گریمانکراوەی سیستەمی داوەریی لە ھەرێمدا. لە کاتێکدا بۆ ھەمووان ئاشکرایە بڕیاری دادگاکان بڕیاری حیزبین و ئیرادە و خواست و سایکۆلۆژیای سەرە گەورەکانی ناو سیستەمە حوکمڕانییەکەیان، لەپشتەوەیە. لەو ساتانەدا گوتاری ئیعلامیی و سیاسیی حوکمڕانان، لە ناو حکومەت و پەرلەمان و دەزگاکانی تریاندا، دەبێت بە گوتاری بەرگریکردنی لە ”سەروەری یاسا“ و ”سەربەخۆیی دادگاکان“. ئەو ستراتیژەییەتەش کە ئەم گوتارە ھەڵگریەتی ستراتیژییەتی شاردنەوەی تێپەڕاندنی بڕیارە شەخسیی و حیزبیەکانە، بەناوی بڕیاری سەربەخۆ و بێلایەنی دادگاکانەوە.\nلەناو ئەم جۆرە سیستەمانەدا سزادانی ڕۆژنامەنووسان و چالاکەوانی سەربەخۆ یەکێکە لە فۆرمە ھەرە دووبارە و سەدبارەبووەکانی سزادان. و دادگاکان یەکێکن لەو دەزگا سەرەکییانەی بەھۆیەوە ئەم فۆرمانە لە حوکمڕانی خۆیان بەسەر کۆمەڵگادا دەسەپێنن. سزای ئەم گروپانەی بێدەنگ نابن و قسەدەکەن، یان بە جۆرێک دەجوڵێنەوە لەگەڵ چاوەڕوانیی حوکمڕانەکاندا نەگونجێت. ئەم کردەی سزادانانەش بەشێوازی جیاواز ئەنجامدراون کە دەشێت لێرەدا دوو شێوەی سەرەکییان لەیەکتری جیابکەینەوە. یەکەمیان سزادان لە ڕێگای یاسا و سیستەمی داوەرییەوە کە زۆرجار ئاکاری شانۆگەرییەکی خراپ و بێزراو لەخۆ دەگرێت، تیایدا تۆمەت و تاوانی ھەمەجۆر بۆ رۆژنامەنووس و کەسانی خاوەن فیکر و قەڵەمی ئازاد دادەتاشرێت و ھەر لەسەر ئەو تاوان و تۆمەتە داتاشراوانەش زیندان دەکرێن. دووهەمشیان لەڕێگای پەلاماردان و لێدان و ڕفراندن و ڕاونانەوە، تا بە تیرۆری جەستەیی دەگات. لە یەکەمیاندا دادگاکان بکەری سەرەکین. و لە دوھەمیاندا بەڵتەجیی و پیاوکوژەکانی حیزب. زۆرجار لە دۆخی کوشتنەکانیشدا دیسانەوە شانۆگەرییەکی بێزراوی تر دروستدەکەن، پاڵەوانی شانۆکان لەم دۆخانەدا ئەو لیژنانەن کە گوایە بە مەبەستی دۆزینەوەی ڕاستییەکان دروستدەکرێن، لە کاتێکدا مەبەستە سەرەکییەکەیان شاردانەوەی خودی تاوان و تاوانبارە ڕاستەقینەکانە.\nلە ئێستادا کە درۆکانی ھەرێم بۆ ھەمووان، بە تایبەتی بۆ دونیای دەرەوە بەتەواوی ئاشکرا بووە، چارەسەر ئەوە نییە درێژە بەم پیشەسازیی درۆکردن و شاردنەوەیە بدرێت، چیتر ھیچ کەسێک بەو بەیاننامە و ھەوڵدانە کۆمیدییە سەرەتاییانەی ونکردن و شاردنەوانە قایل نابێت. ئەوەی پێویستە داننانە بەو واقیعە تاڵەدا و ناونانی شتەکانی ناویەتی بە ناوە ڕاستەقینەکانی خۆیان. کۆتاییھێنانە بەو پرۆسە بەردەوام و ھەمەلایەنەی تەزویرکردنی واقیع کە ھەرجارە و کۆمیدیایەکی نوێ، بەڵام تاڵ و ڕەش بەرھەمدەھێنێت. تەزویرکردن ناتونێت تا سەر سیاسەتی دروستکردنی واقیع و ئیدارەدانی ئەو واقیعە بێت. ئەوەی پێویستە چونەدەرەوەی ئەم دۆخی تەزویرکارییە و بینینی واقیعە لە فۆرمە ڕاستەقینەکەی خۆیدا.\nگەر جاران ناڕەزایەتییەکان رەهەندێکی ناوخۆییان هەبووبێت، ئەمجارەیان بۆ یەکەمیجار رەهەندێکی نێونەتەوەیی ترسناکیان وەرگرتوە. بۆ یەکەمین جارە چوار دەوڵەت لەیەک کاتدا بەیاننامەی ناڕەزایەتیی دژ سیاسەت و ھەڵسوکەوتەکانی حکومەتی هەرێم دەربکەن، ئەمریکا و ئەڵمانیاو کەنەدا و فەرەنسا. یەكەمجارە حکومەتی هەولێر بەم قەبارە و گەورەییە بکەوێتە ژێر فشاری وڵاتانی خۆرئاواوە. ئەمەش تەنھا یەک مانای ھەیە: دەوڵەتە هاوپەیمانەکانی عێراق و هەرێمی کوردستان، دۆخەکە و پرۆسەی تەزویکردنە بەرفراوانەکەی واقیع باشدەناسن. هێزە هاوپەیمانەکان هەم دۆخی پێشمەرگە و هەم دۆخی داوەریی و هەم دۆخی ئازادیی و ھەم دۆخی میدیا و ڕۆژنامەنووسان لە هەرێمی کوردستان باش دەناسن.\nئەو دەوڵەتانە ئەو راستییە باش دەزانن کە حوکمڕانێتی کوردیی کۆپییەکی زۆر خراپ و کۆمیدیی ئەزموونی قەیسەرەکەی روسیا و سوڵتانەکەی تورکیا و دەسەڵاتە خێزانییە وێرانەکانی بەشە دواکەوتوەکانی تری جیھانە. حكومەتەکەی مەسرور بارزانی هەرێمی کوردستانی بە کردەوە گۆڕیوە بۆ هاوڕێ و هاوسەنگەری روسیای پوتین و تورکیای ئەردۆگان، کە ئەمریکا و خۆرئاوا بە مەترسیی بۆسەر ئاساییشی نەتەوەیی خۆیان دەزانن. جیاوازییە کۆمیدییەکە ئەوەیە هەرێمی کوردستان خۆی لەلایەن ئەمریکا و دەوڵەتە ئەوروپییەکانەوە دەپارێزرێت و مەشقی سەربازیی بە ھێزە چەکدارەلانی دەکرێت. لەم ئاستەشدا ئەوەی ڕوودەدات و ئەنجامدەدرێت کۆپییەکی بیمار و تەزویرکراوی ھەندێک ئەزموونی سیاسیی ترە، کە ھەرێمی کوردستان ناتوانێت بچێتە ناو ھیچ یەکێک لە ھاوکێشەکانییەوە.


یەکەمین نموونەی وێنەی چرکێندراو بە مۆبایلی Vivo X30 Pro بڵاوکرایەوە و توانای نزیککردنەوەی کامێراکەی نیشان دەدات – کەی ئای تی ئێن\n|کاریکاتێری ڕۆژ| دەمەتەقێی نێوان سیری و نەخشەی ئەپڵ سەبارەت بە کێشەکان!\nڤێرژنی نوێی بەرنامەی” WebcamMax 7.6.6.6 ” بۆ دانانی کاریگه‌ری له‌سه‌ر وێب کام\nكۆمپانیای RIVIAN یه‌كه‌مین ئۆتۆمبێلی بارهه‌ڵگری كاره‌بایی له جیهاندا نمایشكرد\nمۆبایل و تابلێت 15, كانونی یه‌كه‌م 2019\nماوەیەکی زۆرە کۆمپانیای Vivo لە ئامادەکاریدایە بۆ ڕاگەیاندنی نوێترین مۆبایلی خۆی بە ناوی Vivo X30 Pro. کۆمپانیاکە یەکەمین نموونەی وێنەی چرکێندراوی بە مۆبایلەکە بڵاوکردەوە و دەریدەخات کە توانای نزیککردنەوەی کامێراکەی چەندێکە.\nبەڕێوەبەری بەرهەمەکانی کۆمپانیای Vivo لە چین ژمارەیەک وێنەی لە تۆڕی Weibo ـی چینیدا بڵاوکردۆتەوە کە بە مۆبایلی Vivo X30 Pro چرکێندراون. لە ڕاستیدا، تەنها یەک وێنەیە و 2 جار نزیک کراوەتەوە. ئەگەر سەرنج لە وێنە سەرەتاییەکە بدەیت (یەکەم دانەی لای چەپ)، هیچ هەڵواسراوێکی زەرد نابینیت و ئەستەمە دیمەنێکی لەو جۆرە بدۆزیتەوە، بەڵام وێنەکە نزیک دەکرێتەوە و لە ئەنجامدا یەکەم وێنەی لای دەستە ڕاست دەردەچێت. ئەمەش توانای نزیککردنەوەی کامێرای مۆبایلەکە نیشان دەدات کە دەتوانێت 60 جار دیمەنەکان نزیک بکاتەوە.\nلە بیری نەکەین کە بارکردنی وێنەکان تۆڕی Weibo ـدا بووەتە هۆکاری شێواندن و کەمکردنەوەی جۆرایەتییان، گەر نا ئەمە ئەنجامێکی زۆر نایابە.\nئەم مۆبایلە یەکێک دەبێت لە باشترین مۆبایلەکانی ئەمساڵ، چونکە بە پڕۆسێسەری Exynos 980 ـی پشتگیر لە 5G ـی سامسۆنگ کار دەکات و خاوەن یەکەی کارپێکەری بەتوانای Cortex-A77 ـە و پشتگیری لە تەکنەلۆژیاکانی SA و دووانە NSA ـی 5G دەکات.\nوا بڕیارە سبەینێ مۆبایلەکە نمایش بکرێت، هەر بۆیە زۆر لە چاوەڕوانیدا نامێنینەوە بۆ بینینی ئەم بەرهەمە نایابە لە لایەن Vivo ـەوە.\nتاگەکان Vivo Vivo X30 Pro ڤیڤۆ مۆبایل هەواڵ


ئەمریکا رووبەری فڕۆکەخانەی سەربازی هەریر فراواندەکات - اخبار العراق\nاخبار العراق » كوردى » ئەمریکا رووبەری فڕۆکەخانەی سەربازی هەریر فراواندەکات\nئەمریکا رووبەری فڕۆکەخانەی سەربازی هەریر فراواندەکات\nهێزه‌كانی ئه‌مریكا فڕۆكه‌خانه‌ی هه‌ریر فراوان ده‌كه‌ن و رووبه‌ره‌كه‌ی له سێ هه‌زار مه‌تری دووجاوه ده‌بێته 5 هه‌زار و 700 دۆنم زه‌وی. فراوانكردنه‌كه قۆناخی سێیه‌میه‌تی، زه‌وی نزیكەی 500 جووتیاری به‌رده‌كه‌وێت و قه‌ره‌بووش نه‌كراونه‌ته‌وه.\nلە 2003 وە هێزێکی ئاسمانی ئەمریکا فڕۆکەخانەی هەریر بەکار دەهێنن. بەردەوام فڕۆكه‌ی جەنگی و بارهه‌ڵگری لێن. ساڵی 1979فڕۆكه‌خانه‌كه دروستكراوه و سێیه‌مین جاریه‌تی رووبه‌ره‌كه‌ی فراوان ده‌كرێت. زه‌وی كشتوكاڵی بەشێکی زۆر لە هاونیشتمانیانی ناوچەکەش به‌ر فڕۆكه‌خانه‌كه کەوتووە و قه‌ره‌بووش نه‌كراونه‌ته‌وه.\nژماره‌یه‌ك له‌و جووتیارانه له‌گه‌ڵ به‌رپرسی فڕۆكه‌خانه‌كه دانیشتوون و داوای قه‌ره‌بوویان لێكردوون، به‌ڵام ئه‌مریكییه‌كان پێیان گوتوون حكومه‌تی هه‌رێمی كوردستان قه‌ره‌بوویان ده‌كاته‌وه.\nله به‌رامبه‌ر هه‌ر دۆنمێك زه‌ویدا بڕی 7 هه‌زار دۆلار به خاوه‌ن مووڵكه‌كان ده‌درێت، به‌ڵام یه‌كلابوونه‌وه‌ی مافی خاوه‌نداریه‌تی زه‌وی كاتی پێویسته.\nجوان ره‌فیق، قایمقامی شه‌قڵاوه بە تۆڕی میدیایی رووداوی راگەیاند: “وه‌زاره‌تی ناو‌خۆ و ئه‌نجوومه‌نی وه‌زیران لهسەر خه‌تن كه ده‌رچه‌یێك بۆ قه‌ره‌بووی زیانلێكه‌وتووان بدۆزینه‌وه و بتوانین ئه‌و بڕه پاره‌یه‌ی ته‌خمین كراوه وه‌ری بگرین، به‌ڵام ئه‌و جۆره كارانه كاتی زۆری پێویسته”.\nساڵی 1983 فڕۆكه‌خانه‌كه له كشتوكاڵییه‌وه كراوه‌ته فڕۆكه‌خانه‌ی سه‌ربازی و ماوه‌ی پێنج ساڵ حكومه‌تی به‌عس بۆ شهڕی ئێران به‌كاریهێنا، ساڵی 2003 هاوپه‌یمانان بۆ رووخاندنی حكومه‌تی به‌عس بەکاریانهێنا و له‌گه‌ڵ شه‌ڕی داعشیش ئه‌مریكا فراوانتری كرد و كردیه پێگه‌یێكی سه‌ربازی خۆی.